
MASHA  ZEMSKOVA  VAR  EN  INSPIRATION 

Jeg  kan  slet  ikke  beskrive,  hvor  lykkelig 
A  Liahona  (portugisisk)  gør  mig.  Noget  af 
det,  som  jeg  holder  allermest  af  at  læse,  er 
børnesektionen,  Lille  Liahona.  Jeg  forbløffes 
over  de  små,  men  udvalgte  børns  vidnes- 
byrd og  oplevelser. 

Jeg  skriver  for  at  takke  jer  for  artiklen 
»Nye  venner«  i  oktobernummeret  1999  om 
Masha  Zemskova,  en  pige  fra  Rusland.  I 
missionsmarken  har  jeg  stræbt  efter  at  un- 
dervise,  styrke  og  hjælpe,  hvor  jeg  kan. 
Men  til  tider  føler  jeg,  at  jeg  slet  ikke 
hjælper  nogen,  eller  at  den  hjælp,  som  jeg 
yder,  slet  ikke  gavner  noget,  og  det  gør  mig 
ked  af  det.  Sådan  havde  jeg  det  netop,  da 
jeg  læste  artiklen  om  Masha.  Hver  eneste 
sætning  gav  mig  styrke  til  at  fortsætte  ar- 
bejdet. 

Ældste  Lourenco  Ferreira  Da  Silva, 
Brasiliamissionen  i  Brasilien 

INSPIRERENDE  ILLUSTRATIONER 

Hvor  er  jeg  dog  taknemlig  for  de  vidun- 
derlige billeder  i  Liahona  (tysk) .  Til  tider  er 
jeg  så  bekymret,  at  jeg  hverken  har  kræfter 
eller  koncentration  nok  til  at  læse.  Men  de 
smukke  illustrationer  i  Liahona  er  altid  en 
kilde  til  styrke  og  inspiration. 

Hazel-Rose  Lankmayer, 
St.  Johann-Pongau 
Gren  i  Salzburg  Stav 
i  Østrig 


A  LIAHONA  ER  SKREVET  TIL  MIG 

Min  forældre  har  altid  opmuntret  mig 
til  at  læse  A  Liahona  (portugisisk),  men  jeg 
havde  aldrig  gjort  det,  før  jeg  flyttede  hjem- 
mefra, da  jeg  skulle  læse  videre.  Da  jeg  stod 
på  egne  ben,  begyndte  jeg  at  overveje  mine 
prioriteter.  Dengang  besluttede  jeg,  at  jeg 
ville  læse  A  Liahona  fra  ende  til  anden  hver 
eneste  måned.  Da  jeg  modtog  det  første 
nummer,  var  der  flere  gange,  hvor  jeg  følte, 
at  det  jeg  læste,  var  skrevet  specielt  til  mig. 
Ordene  var  opmuntrende  og  inspirerende. 
Jeg  følte  Helligånden  vidne,  at  de  var 
sande.  Fra  den  dag  af  har  jeg  spændt  ventet 
på  hvert  nummer. 

Evefyn  Monteiro  Lee  Hin, 

Baråo  Geraldo  Ward 

i  Castelo  Stav  i  Campinas  i  Brasilien 

PROFETENS  RØST  STYRKER  VIDNESBYRD 

Mit  liv  er  i  høj  grad  blevet  velsignet  af 
de  vidunderlige  lærdomme  og  råd,  som  jeg 
har  læst  i  Liahona  (tongansk) .  Jeg  læser  det 
selv,  og  så  fortæller  jeg  min  familie  om  det, 
som  jeg  har  lært.  Jeg  ved,  at  mit  vidnesbyrd 
ville  være  svagt,  hvis  jeg  ikke  lyttede  til 
profetens  røst. 

Mele  K.  Peni, 

Reno  4.  (Tonganske)  Ward, 

Reno  Nord  Stav  i  Nevada 

BUDSKAB  FRA  DET  FØRSTE  PRÆSIDENTSKAB 


»Hvem  kan 
drage  op  til 
Herrens  bjerg?« 

Præsident  James  E.  Faust 

Andenrådgiver  i  Det  Første  Præsidentskab 

Salme  24  lyder  spørgsmålet:  »Hvem  kan  drage  op  til  Herrens  bjerg, 
hvem  kan  stå  på  hans  hellige  sted?«  (SI  24:3).  Jeg  tror,  at  vi  oplever 
»hans  hellige  steds«  skønhed  og  fred,  når  vi  træder  ind  i  Herrens 
pragtfulde  templer.  Under  præsident  Gordon  B.  Hinckleys  profetiske  inspi- 
ration lever  vi  i  tempelbyggeriets  storhedstid.  Sidste  år  blev  der  indviet  et 
nyt  tempel  næsten  hver  uge.  På  en  måned  blev  der  indviet  hele  syv  templer. 
Aldrig  før  i  nogen  tidsalder  er  tempelbyggeriet  gået  fremad  i  så  stort  et  om- 
fang. De  trofaste  hellige,  som  betaler  deres  tiende  og  offerydelser,  har  mulig- 
gjort dette,  og  enhver  af  dem  vil  modtage  evige  velsignelser  for  deres 
trofasthed.  De,  der  har  nydt  godt  af  templets  velsignelser,  vil  også  blive  evigt 
velsignet. 

Enhver  tempelbygning  er  en  inspirationskilde,  storslået  og  smuk  på  enhver 
måde,  men  det  er  ikke  tempelbygningen  alene,  der  velsigner.  Begavelsens  vel- 
signelser og  de  guddommelige  funktioner  -  der  rummer  så  meget,  som  ikke  er 
af  denne  verden,  såsom  præstedømmets  nøgler  -  opnås  ved  lydighed  og 


Når  vi  fornemmer  og  ser 

hvert  fem  pels  fantastiske 

skønhed,  kan  vi  ligesom 

i  et  syn  se  og  få  en 

erkendelse  af  de  uendelige 

velsignelser,  som  kommer 

til  så  mange,  netop 

fordi  det  er  til. 

trofasthed  mod  præstedømmemyndighed  og  indgåede 
pagter. 

Når  vi  fornemmer  og  ser  hvert  tempels  fantastiske 
skønhed,  kan  vi  ligesom  i  et  syn  se  og  få  en  erkendelse  af  de 
uendelige  velsignelser,  som  kommer  til  så  mange,  netop 
fordi  det  er  til.  Men  vi  bør  huske  på,  at  vi  har  trofaste  le- 
dere og  hellige  i  områder  af  verden,  hvor  der  endnu  ikke 
findes  nogen  hellig  bygning,  hvor  de  kan  modtage  templets 
helliggørende  og  rensende  ordinancer.  De  er  stavspræsi- 
dentskaber,  patriarker,  højrådsmedlemmer,  biskopråd  og 
andre  præstedømmeledere  samt  en  masse  trofaste  hellige, 
som  endnu  ikke  har  modtaget  deres  begavelse,  men  som 
mere  end  noget  andet  ønsker  at  blive  beseglet  til  deres  el- 
skede forældre,  ægtefæller  og  børn.  Vi  har  velsignelserne 
ved  og  ansvaret  for  at  hjælpe  dem  til  at  modtage  templets 
velsignelser.  Fremtidige  templer  vil  på  en  måde  blive  en  hel- 
liggørelse  af  vores  hengivenhed  og  indsats  for  at  opbygge 
Guds  rige  i  vor  tid. 

Når  vi  står  i  vore  moderne  templers  pragt  og  herlighed, 
bør  vi  stoppe  op  og  tænke  på  de  arbejdere  uden  skjorte  og 
sko,  som  byggede  templerne  i  Nauvoo  og  Kirtland.  Hvert 
eneste  tempel,  som  er  opført  i  dag,  er  en  hyldest  til  Joseph 
og  Hyrum  Smith  og  en  triumf  for  dem  og  alle  de  hellige, 
som  har  lidt  ødelæggelse,  mishandling  og  drab  ved  de  onde 
pøbelhobe,  som  jog  dem  vestpå. 

Der  er  en  triumf  for  lille  Sardius  Smith,  en  dreng  på  ni 
år,  som  under  massakren  i  Haun's  Mill  den  30.  oktober 
1838  kravlede  ind  under  blæsebælgen  i  smedjen  for  at 
gemme  sig,  og  som  blev  skudt  og  dræbt,  da  han  blev  op- 
daget. Der  er  en  triumf  for  biskop  Edward  Partridge  (1793- 
1840),  som  blev  grebet  i  sit  hjem  og  slæbt  ud  på  torvet  af 
brutale  og  hjerteløse  mænd,  som  derefter  overhældte  ham 
med  brændende  varm  tjære  og  dryssede  fjer  på. 

I  Herrens  templer  lærer  vi  lydighed.  Vi  lærer  at  ofre.  Vi 


indgår  pagter  om  kyskhed  og  indvier  vores  liv  til  hellige 
formål.  Vi  kan  blive  lutret  og  renset  og  få  vore  synder  va- 
sket bort,  så  vi  kan  træde  frem  for  Herren,  rene,  hvide  og 
uplettede  som  nyfalden  sne. 

»Hvem  kan  drage  op  til  Herrens  bjerg?«  Vi  kan  som  i  et 
syn  se  den  næsten  uendelige  skare  af  udvalgte,  hengivne  og 
troende,  som  kommer  til  Herrens  hellige  sted  for  at  søge 
dets  velsignelser.  Når  de  træder  ind  i  de  hellige  lokaler,  vil 
Nephi  minde  dem  alle  om,  at  »portens  vogter  er  Israels 
Hellige  og  han  beskæftiger  ingen  tjenere  der,  og  der  er 
ingen  anden  vej  end  gennem  porten,  og  han  kan  ikke  be- 
drages, for  Gud  Herren  er  hans  navn«  (2  Nephi  9:41). 

Når  de  hellige  træder  ind  i  de  hellige  tvættelses-  og 
salvelseslokaler  og  tvættes,  bliver  de  renset  åndeligt.  Når  de 
salves,  fornyes  de  på  sjæl  og  ånd. 

Vi  ser  for  os,  de  utallige  unge  og  smukke  par,  som 
kommer  for  at  blive  gift.  Vi  ser  tydeligt  den  ubeskrivelige 
glæde  i  deres  ansigter,  når  de  besegles  til  hinanden  og  når, 
gennem  deres  trofasthed,  den  hellige  opstandelses  velsig- 
nelser besegles  på  dem,  med  kraft  til  at  komme  frem  i  den 
første  opstandelses  morgen,  iført  herlighed,  udødelighed  og 
evigt  liv.  Vi  ser  myriader  af  familier  omkring  alteret,  alle 
klædt  i  hvidt,  med  bøjede  hoveder  og  hinanden  i  hæn- 
derne, mens  de  besegles  til  hinanden,  som  om  de  var  født  i 
den  nye  og  evige  pagt.  Vi  ser  en  hærskare  af  engleagtige 
børn,  fulde  af  barndommens  munterhed  og  iver,  komme  til 
Herrens  hus  med  ærefrygt  og  undren  for  at  blive  døbt  for 
de  døde. 

Vi  ser  som  i  et  syn  de  utallige  himmelske  hærskarer,  hvis 
evige  rejse  står  i  stampe,  mens  de  venter  på  at  stedfortræ- 
dende ordinancer  skal  blive  udført  for  dem,  såsom  dåbens 
renselse,  begavelsens  hellige  velsignelser  og  beseglingernes 
ophøjede  salighed.  Vi  ser  familier,  der  danser,  jubler  og 
græder  af  glæde,  når  de  forenes  i  det  hinsides. 

Når  vi  tænker  på  befalingen  om  at  stå  på  hellig  grund,  bør  vi  huske  på,  at  udover  templet,  bør  de  helligste 
steder  på  jorden  være  vore  egne  hjem. 


Vi  er  taknemlige  for  beseglingsmagten,  som  binder  det  i 
himlen,  der  er  blevet  bundet  på  jorden.  Vi  takker  for  og 
ærer  vores  storslåede  og  ydmyge  profet,  som  besidder  alle 
disse  nøgler. 

»Hvem  kan  stå  på  hans  hellige  sted?«  Må  vi  udstrække 
vores  hånd  til  dem,  der  vakler  i  troen  eller  som  er  i  over- 
trædelse, så  de  kan  komme  tilbage.  Når  de  har  omvendt  sig, 
har  de  særlig  brug  for  begavelsens  forløsende  del.  Må  de  da 
vide,  at  deres  synder  ikke  mere  vil  blive  husket. 

Når  vi  tænker  på  befalingen  om  at  stå  på  hellige 
grund,  bør  vi  huske  på,  at  udover  templet,  bør  de  hel- 
ligste steder  på  jorden  være  vore  egne  hjem.  Vore  hjem 
bør  udelukkende  være  indviet  til  hellige  formål.  I  vore 
hjem  bør  man  finde  al  den  tryghed,  den  styrkende 
kærlighed  og  den  medfølende  forståelse,  som  vi  alle  så 
inderligt  trænger  til. 

»Hvem  kan  drage  op  til  Herrens  bjerg,  hvem  kan  stå  på 
hans  hellige  sted? 

Den  som  har  skyldfrie  hænder  og  et  rent  hjerte,  den  som 


ikke  farer  med  løgn  og  ikke  sværger  falsk«  (SI  24:3-4).  For 
»hellighed  smykker  dit  hus  i  al  evighed,  Herre«  (SI  93:5) .  □ 

FORSLAG  TIL  SAMTALEEMNER  FOR  HJEMMELÆRERNE 

1.  Hvilken  storslået  velsignelse  er  det  ikke  at  leve  i  tem- 
pelbyggeriets storhedstid. 

2.  Det  er  klogt  at  tænke  på  de  tidlige  arbejdere,  som 
uden  skjorte  og  sko,  byggede  templerne  i  Nauvoo  og 
Kirtland. 

3.  Der  er  stadig  mange  medlemmer,  som  ikke  bor  nær  et 
tempel.  Alle  Kirkens  medlemmer  har  et  ansvar  for  at 
hjælpe  dem  til  at  modtage  templets  velsignelser. 

4.  Templets  velsignelser  opnås  ved  lydighed  og  tro- 
fasthed mod  præstedømmets  myndighed  og  hellige  pagter. 

5. 1  templet  lærer  vi  lydighed,  offervillighed,  kyskhed  og 
indvielse  af  vores  liv  til  hellige  formål. 

6.  Udover  templet  bør  de  helligste  steder  på  jorden  være 
vore  egne  hjem,  steder,  som  også  er  indviet  til  hellige 
formål. 

DA  VI  FANDT  EVANGELIET,  FIK  VORES  FAMILIEMOTTO  NY  BETYDNING 

For  evigt  (yj- 


TRE  DAGE 


Den  14.  februar  knælede  jeg 
ved  alteret  i  templet  i  Mesa 
i  Arizona  sammen  med  min 
søster  Jennifer,  min  far  og  min  mor. 
Jeg  var  15  år  gammel  og  havde  været 
medlem  af  Kirken  i  et  år.  Det,  der  for 
et  år  siden  kun  havde  været  et  mål, 
var  nu  en  realitet.  Vi  skulle  besegles 
til  hinanden  som  familie  for  tid  og  al 
evighed. 

21  år  tidligere  var  mine  forældre, 
som  endnu  ikke  var  medlemmer, 
blevet  viet  ved  en  kirkelig  ceremoni. 
Præsten  sagde,  at  ægteskabet  var 
»til  døden  jer  skiller«,  men  mine 
forældre  mente,  at  ægteskaber  skulle 
vare  evigt.  De  underskrev  breve  til 
hinanden,  og  senere  til  Jen  og  mig, 
med  ordene:  »Jeg  vil  elske  dig  for 
evigt  og  tre  dage.«  Det  var  deres 
måde  at  give  udtryk  for  deres  håb 
om,  at  vi  altid  kunne  være  sammen. 
Det  var  først,  da  min  far  fik  pro- 
blemer med  ryggen,  at  vi  traf  et 
medlem  af  Kirken.  En  fysioterapeut, 
som  hjalp  min  far  med  rygøvelser,  be- 
gyndte at  fortælle  mine  forældre  om 
evangeliet.  De  fattede  langsomt  in- 
teresse og  bad  om  at  tale  med  missi- 
onærerne. 

Det  første  møde,   som  vi  over- 
værede,   var    en    stavskonference. 


I  årevis  havde  mine 
forældre  afsluttet  breve 
til  hinanden  og  min 
søster  og  mig  med  or- 
dene: »Jeg  vil  elske 
dig  for  evigt  og  tre 
dage.«  De  afspejlede 
vores  håb  om,  at  vi 
kunne  vare  sammen 
altid.  Det  håb  blev 
en  realitet,  da  vi  blev 
beseglet  i  templet 
i  Mesa  i  Arizona. 


Rebecca  Armstrong 

fortalt  til  Elyssa  Renée  Madsen 


Temaet  var  styrkelse  af  familien.  For 
min  mor,  der  havde  søgt  efter  måder 
at  knytte  vores  familie  endnu  tættere 
sammen  på,  var  konferencen  svaret 
på  en  bøn. 

Mine  bønner  blev  også  besvaret. 
Da  missionærerne  opfordrede  os  til 
at  blive  døbt,  begyndte  jeg  at  bede 
for  at  få  at  vide,  om  Kirken  var  sand. 
Da  jeg  i  Joh  14:26-27  læste  om  det  at 
have  Helligånden  og  ikke  frygte, 
vidste  jeg,  at  det  var  sandt. 

I  DÅBENS  VANDE 

Den  11.  februar  1996  blev  hele 
min  familie  døbt.  Vi  var  kun  kommet 
i  wardet  i  nogle  få  uger,  så  vi  var  for- 
bavsede, da  adskillige  mennesker 
mødte  op  til  dåben  for  at  vise  deres 
støtte. 

Min  familie  satte  sig  som  mål  at 
blive  beseglet  i  templet,  så  hurtigt 
som  muligt.  Vi  begyndte  at  berede  os 
på  at  komme  i  templet  ved  at  foku- 
sere på  vores  forhold  til  hinanden  og 
til  Frelseren.  Vores  familieforhold 
blev  mere  åndeligt,  fordi  vi  studerede 
skrifterne  og  bad  sammen. 

Jeg  prøvede  at  læse  alt,  som  profe- 
terne havde  skrevet  om  at  komme  i 
templet.  Jeg  fulgte  også  min  UP-vejle- 
ders  forslag  om  at  bede  takkebønner. 

I  stedet  for  bare  at 
bede  min   himmelske 
Fader  om  det,  jeg  gerne 
ville   have,    koncentre- 
rede jeg  mig  om  at  takke 
ham. 


I  TEMPLET 

Den  dag  vi  skulle  besegles, 
vågnede  vi  og  var  meget  be- 
gejstrede.    Dagen    var    endelig 
kommet!  Da  vi  ankom  til  templet, 
gik  Jen  og  jeg  rundt  udenfor,  mens 
mine  forældre  modtog  deres  bega- 
velse. Vejret  var  pragtfuldt.  Det  var, 
som  om  blomsterne  blomstrede  bare 
for  vores  skyld. 

Endelig  var  tiden  inde  til,  at  Jen 
og  jeg,  klædt  i  hvidt,  kunne  slutte  os 
til  vores  forældre  i  beseglings- 
værelset.  Jeg  kan  huske,  at  det  gjorde 
indtryk  på  mig,  at  alt  var  så  skin- 
nende og  rent  og  smukt.  Da  vi  knæ- 
lede   ved    alteret,    kiggede    jeg    i 


spejlene  og  så 
spejlbilleder  af  vores  familie,  som 
strakte  sig  i  det  uendelige.  Jeg  følte 
Ånden  vidne  for  mig  om,  at  vores  fa- 
milie kunne  være  sammen  for  evigt. 

Da  vi  gik  udenfor  efter  beseg- 
lingen, blev  vi  igen  overrasket  over 
at  se,  at  mange  mennesker  var  mødt 
op  for  at  støtte  os. 

Først  et  par  dage  senere  blev  vi 

klar  over,  at  vi  var  blevet  beseglet  til 
hinanden  nøjagtig  et  år  og  tre  dage 
efter  vores  dåb.  Pludselig  antog  vore 
forældres  talemåde:  »Jeg  vil  elske  dig 
for  evigt  og  tre  dage«  en  helt  ny  be- 
tydning. Deres  ønske  var  blevet  op- 
fyldt. Nu  kunne  vi  være  en  familie 
for  evigt.  □ 

Rebecca  Armstrong  er  medlem  af  Tucson 
University  l .  Ward  i  Tucson  Nord  Stav  i 
Arizona. 


RAD  OG  VEJLEDNING  FRA  PRÆSIDENT  GORDON  B.  HINCKLEY 


Den  levende  profets  ord 


GUDS  SAG 

»Dette  er  Guds  sag  og  rige.  Dette 
er  hans  genoprettede  værk  i  de  sidste 
dage,  som  har  været  holdt  tilbage  fra 
verden  i  århundreder  for  at  komme 
frem  i  denne  tid,  tidernes  fyldes  ud- 
deling, hvor  alt  det,  der  har  eksi- 
steret i  tidligere  uddelinger,  er  blevet 
knyttet  sammen,  og  hvor  himlen  er 
blevet  åbnet  og  Faderen  og  Sønnen 
viste  sig  for  en  dreng  og  talte  til  ham. 
Der  findes  intet  andet  mage  til  i  hele 
verden.  Der  findes  ingen  anden  sag 
som  denne.  Dette  er  Faderens  kirke 
og  rige.  Tro  det.  Godtag  dens  lære. 
Vær  lydig  mod  dens  vejledning. 
Arbejd  for  den.  Giv  af  jeres  styrke  og 
energi  og  midler,  så  den  kan  rulle 
fremad,  og  så  vil  Herren  velsigne  jer 
og  skænke  jer  en  glæde,  som  I  aldrig 
har  kendt  magen  til.«1 

YDMYGHED 

»Vær  ydmyg.  Der  er  ikke  plads  til 
arrogance  i  vores  liv.  Der  er  ikke 
plads  til  indbildskhed.  Der  er  ikke 
plads  til  egoisme.  Vi  har  et  arbejde  at 
udføre.  Vi  har  noget,  vi  skal  udrette 
...  >Vær  ydmyg,  så  skal  Herren,  din 
Gud,  lede  dig  ved  hånden  og  besvare 
dine  bønner<    (L&P   112:10).   Folk 


spørger  mig,  hvad  mit  yndlingsskrift- 
sted  er,  og  jeg  svarer,  at  jeg  har 
mange  af  dem.  Men  dette  er  et  af 
dem.  >Vær  ydmyg,  så  skal  Herren, 
din  Gud,  lede  dig  ved  hånden  og  be- 
svare dine  bønner.  <«2 

HVAD  KAN  DENNE  KIRKE  GØRE  FOR 
EN  MAND? 

»Hvad  kan  denne  kirke  gøre  for 
en  mand?  Enhver  værdig  mand  kan 
bære  Guds  præstedømme  og  tale  i 
Guds  navn,  han,  som  er  verdens 
Frelser.  Hvor  er  det  dog  en  dyrebar 
og  vidunderlig  og  herlig  velsignelse, 
brødre,  at  kunne  gøre  det. 

Den  tilbyder  velsignelsen  ved  le- 
delse i  Kirken,  magten  og  myndig- 
heden og  evnen  til  at  lede  Kirkens 
anliggender  og  samtidig  udvikle  le- 
derevner og  karakterstyrke  og  hæve 
sig  over  livets  dagligdags  ting  og 
vandre  som  en  Guds  søn  med  hans 
guddommelige  præstedømmes  myn- 
dighed. Det  er  det,  som  denne  kirke 
kan  gøre  for  en  mand.  Den  giver 
dem  mulighed  for  at  tjene,  under- 
vise, udvikle  sig  på  mange  områder, 
læse  de  dyrebare  ord,  som  Herren 
har  åbenbaret  og  gøre  dem  til  en  del 
af  sit  kundskabslager.«3 

HVAD  KAN  DENNE  KIRKE  GØRE  FOR 
EN  KVINDE? 

»Hvad  kan  denne  kirke  gøre  for 
en  kvinde?  Den  giver  hendes  liv 
større  værdighed.  Den  giver  hendes 
liv  større  mening.  Den  giver  hendes 
liv  et  livssyn,  som  ikke  kan 
opnås  på  nogen  anden  måde. 
Hun  bliver  medlem  af  den  stor- 
slåede Hjælpeforening,  en  kvinde- 
organisation med  fire  millioner 
medlemmer,  der  har  deres  eget 
præsidentskab,  deres  egen  besty- 
relse, deres  studiekursus  og  deres 
storslåede  humanitære  arbejde,  ja, 
alt  dette,  der  bliver  så  betydnings- 
fuldt og  smukt  og  vidunderligt  og 
som  vil  udvikle  hende  og  give 
hende  et  nyt  livssyn  og  en  ny  me- 
ning med  livet.«4 

HVAD  KAN  DENNE  KIRKE  GØRE  FOR 
BØRN? 

» [Denne  kirke]  sætter  deres  for- 
ældre i  et  nyt  lys,  et  nyt  perspektiv. 
De  udvikler  en  respekt  og  en 
kærlighed  til  deres  forældre.  Hvor 
evangeliet  hersker  i  hjemmet,  er  der 
fred,  kærlighed,  harmoni,  vækst  og 
udvikling.  Denne  kirke  opmuntrer 
børn  til  at  søge  en  uddannelse.«5 

BEVAR  TROEN 

»Jeg  ser  mænd  og  kvinder  -  men 
ikke  mange,  kan  jeg  med  taknem- 
lighed sige  -  som  tjener  tappert  i 
Kirken,  som  tilsyneladende  elsker 
Herren  og  søger  at  fremme  hans 
værk,  men,  som  når  de  bliver  afløst 
fra  kaldelsen,  driver  bort  og  mister 
troen  ...  Vær  pålidelige,  i  solskin  og 
uvejr.  Vær  trofaste.  I  velstand  og  fat- 
tigdom, vær  trofaste.  I  ungdom  såvel 
som  alderdom,  vær  trofaste.  Dette  er 
den  Almægtiges  værk  ...  Gud  har 
talt  fra  himlene  for  at  erklære  sand- 
heden af  dette,  hans  værk.  Og  der 
findes,  ingen  røst  større  end  hans 
røst.  Hans  Søn  har  talt  til  mennesker 
på  jorden  og  forkyndt  sin  identitet, 
sin  eksistens  og  sin  store  og  gud- 
dommelige rolle  i  Faderens  plan 
som  verdens  Forløser  og 
Frelser.  Og  disse  sandheder 
består,  ligeså  længe  som 
jorden  består.  Bevar  troen 
på  disse  store  og  hellige 
sandheder  ...  Hold  ud  til 
enden,  så  vil  Gud  velsigne  jer 
og  krone  jeres  dage  med  glæde, 
fred  og  kærlighed.«6 

RIGETS  FREMTID 

»Det,  som  vi  [i  Kirken]  hidtil  har 
set,  antyder  det  forbløffende,  herlige 
og  vidunderlige,  som  vi  kan  vente  i 
fremtiden.  Jeg  tror  ikke,  at  noget  nu- 
levende menneske  kan  fatte,  hvad 
Kirken  vil  blive  til.  Der  er  ingen 
grund  til  at  antage,  at  dens  vækst 


ikke  fortsætter.  Den  skal  vokse.  Den 
skal  gå  fremad  for  at  opnå  den  hen- 
sigt og  det  formål,  som  Herren  har 
sat  for  den.  Det  er  vores  opgave  at  få 
den  til  fortsat  at  skride  fremad.«7  □ 

NOTER 

1.  Regionalkonference  på  Oahu  i 
Hawaii,  den  22.  januar  2000. 

2.  Møde  for  unge  og  UV'ere  i  Spokane 
i  Washington,  den  22.  august  1999. 

3.  Møde  i  Cairns  i  Australien, 
den  26.  januar  2000. 

4.  Møde  i  Cairns  i  Australien, 
den  26.  januar  2000. 

5.  Møde  i  Cairns  i  Australie; 
den  26.  januar  2000. 


6.  Regionalkonference  på  Oahu 
i  Hawaii,  den  23.  januar  2000. 

7.  Interview  med  Church  News, 
den  2.  november  1999. 

Hvor  evangeliet  hersker  i  hjemmet, 
er  der  fred,  kærlighed,  harmoni, 
vækst  og  udvikling. 


Søg 


Vi  må  huske  på  Nephis 
belæring  om,  at  Guds 
hemmeligheder,  den 
mest  udsøgte  åndelige 
føde,  ikke  kan  forstås 
»medmindre  man  ad- 
spurgte Herren«. 

_      Giv  nærinq  til 

ÅNDE 


Ældste  Dallin  H.  Oaks 

De  Tolv  Apostles  Kvorum 


Gud  åbenbarer  sig  selv  og  sine 
evige  sandheder  for  dem,  der 
søger,  tjener  og  ydmygt  lytter  til 
hans  lærdomme. 


Vi  ved,  at  vore  fysiske  legemer  har  brug 
for  visse  næringsstoffer  for  at  opretholde  livet  og  bevare 
fysisk  og  mental  sundhed.  Hvis  vi  ikke  får  de  nærings- 
stoffer, lider  vores  fysiske  og  mentale  livskraft  skade,  og  vi 
bliver  det,  man  kalder  underernærede.  Underernæring 
medfører  symptomer  som  nedsatte  mentale  funktioner, 
fordøjelsesbesvær,  afkræftelse  og  synsforstyrrelser.  God 
ernæring  er  især  vigtig  for  mindre  børn,  hvis  voksende 
kroppe  let  lider  skade,  hvis  de  berøves  de  næringsstoffer, 
som  er  nødvendige  for  normal  vækst. 

Vores  ånd  kræver  også  næring.  Ligesom  der  findes 
føde  til  legemet,  findes  der  også  føde  til  ånden.  Følgerne 
af  åndelig  underernæring  er  lige  så  alvorlige  for  vores 
åndelige  liv,  som  den  fysiske  underernæring  er  for  vores 
fysiske  legeme.  Symptomerne  på  åndelig  underernæring 
er  nedsat  evne  til  at  fordøje  åndelig  føde,  åndelig  afkræf- 
telse og  forstyrrelse  af  det  åndelige  syn. 

Det  er  visse  vigtige  principper,  som  vi  skal  kende  for  at 
kunne  sikre  os,  at  vi  og  vore  børn  ikke  kommer  til  at  lide 
af  åndelig  underernæring. 

Vi  kender  de  vigtigste  kilder  til  åndelig  føde:  Bøn,  stu- 
dium af  skrifterne,  overværelse  af  inspirerende  møder, 

synge  Zions  salmer,  virke  i  vore  kal- 
delser, faste,  modtagelse  af  nad- 
veren og  indgåelse  af  andre 

pagter,  som  for  eksempel  i  templet.  Vi  ved 
også,  at  visse  oplevelser  kan  hindre  opta- 
gelsen af  åndelig  føde,  ligesom  visse  giftstoffer 
kan  forhindre,  at  vi  optager  den  nødvendige 
fysiske  næring  fra  fysisk  føde.  For  eksempel  vil 
alt,  der  får  Herrens  Ånd  til  at  vige  bort,  såsom 
pornografi,  banden  eller  vrede,  hindre  os  i  at  optage  den 
åndelige  føde,  vi  har  brug  for  fra  oplevelser,  som  normalt 
ville  rumme  åndelig  føde.  Nogle  fysiske  stoffer,  som  dem, 
der  forbydes  i  visdomsordet,  skader  både  legeme  og  ånd.  Vi 
skal  sikre  os,  at  vore  børn  far  tilstrækkelig  åndelig  føde,  og 
at  de  er  beskyttet  mod  de  påvirkninger,  som  hindrer  at 
denne  føde  bliver  til  åndelig  næring. 

AT  NÆRE  DEN  NÆSTE  GENERATION 

Hvis  forældre  får  tilstrækkelig  åndelig  næring,  sikrer 
det  så  samtidig,  at  deres  børn  også  får  det?  Skønt  visse  fy- 
siske karaktertræk  går  i  arv,  viser  erfaringen  os,  at  stærk 
tro  og  åndelighed  ikke  automatisk  nedarves  fra  en  gene- 
ration til  den  næste.  Tænk  på  kong  Benjamins  eksempel, 
han,  der  var  en  af  de  største  lærere  i  Mormons  Bog.  Han 
forkyndte  det  rene  evangelium  til  en  generation,  der  blev 
så  dybt  påvirket,  at  de  »ikke  mere  [var]  tilbøjelige  til  at 
gøre  ondt,  men  bestandig  gøre  godt«.  De  havde  en  ople- 
velse, som  de  kaldte  en  »stor  forandring«  i  hjertet 
(Mosiah  5:2).  Men  den  fantastiske  tro  og  åndelighed  gik 
ikke  automatisk  i  arv  til  deres  efterkommere.  Skriften  be- 
retter: 

»Nu  skete  det,  at  der  var  mange  af  den  opvoksende 
slægt,  som  ikke  kunne  forstå  kong  Benjamins  ord,  da  de 

var  små  børn,  da  han  holdt  sin  tale  til  folket;  og  de  troede 
ikke  på  deres  fædres  overleveringer. 

De  troede  ikke  på  det,  der  var  blevet  talt  om  de 
dødes  opstandelse,  og  de  troede  heller  ikke  på  Kristi  til- 
kommeise. 

For  deres  vantros  skyld  kunne  de  ikke  forstå  Guds  ord, 
og  de  blev  hårdhjertede. 

Og  de  ville  ikke  lade  sig  døbe,  og  de  ville  heller  ikke 
slutte  sig  til  kirken.  Og  de  skilte  sig  ud  fra  de  andre  med 
henblik  på  deres  tro  og  forblev  således  lige  siden  i  deres 
kødelige  og  syndige  tilstand;  thi  de  ville  ikke  påkalde 
Herren,  deres  Gud«  (Mosiah  26:1-4). 


På  samme  måde  fik  den  lamanitiske  profet  Samuels 
stærke  forkyndelse  cirka  hundrede  år  senere  mange 
andre  til  at  komme  til  troen.  Men  skriften  beretter,  at 
da  deres  børn  voksede  op,  blev  de  ført  på  vildspor,  og 
folket  »begyndte  at  få  mindre  tro  og  blive  mindre  ret- 
færdige på  grund  af  den  opvoksende  slægts  ugude- 
lighed« (3Nephil:30). 

Måske  har  I  blandt  jeres  egne  bekendte  set  eksempler 
på  forældre,  som  er  trofaste,  men  hvis  børn  forkaster 
deres  forfædres  tro  eller  er  ligegyldige  over  for  den.  Jeg 
har  set  dette,  og  jeg  har  undret  mig  over,  hvordan  det  kan 
gå  til. 

I  sin  første  tale  til  studerende  og  lærere  på  Brigham 
Young  University  mindede  ældste  Merrell  J.  Bateman  fra 
De  Halvfjerds  i  sin  egenskab  af  skolens  rektor  sine 
tilhørere  om  et  vigtigt  princip:  »Guds  børn  består  af 
mere  end  blot  intellekt  og  krop.  Intellektet  huses 
i  en  ånd,  der  også  skal  uddannes.  Hellige  eller 
højere  sandheder,  der  har  med  ånden  at  gøre, 
er  de  grundlæggende  sandheder  ...  og  de  er 
centreret  omkring  Jesus  Kristus  som  Guds  Søn 
...  der  gav  sit  liv  for  verdens  synder«  (»A  Zion 
University«,  Brigham  Young  University  1995-1996 
Speeches,  1996,  s.  126). 

Vi  ved  alle,  at  Herren  har  befalet  forældre  i  Zion,  som 
har  børn,  at  undervise  dem  i  evangeliets  grundlæggende 
lære,  nemlig  tro  på  Kristus  og  læren  om  omvendelse,  dåb 
og  Helligåndens  gave.  Hvis  forældrene  ikke  gør  det, 
hviler  synden  på  deres  hoveder  (se  L&P  68:25).  To  år 
efter  den  tidlige  åbenbaring  befalede  Herren  de  hellige  at 
»opdrage  [deres]  børn  i  lys  og  sandhed«  (L&P  93:40)  og 
derpå  fremhævede  han  betydningen  af  den  befaling  ved 
at  anvende  den  direkte  på  Sidney  Rigdon  (1793-1876) 
og  Frederick  G.  Williams  (1787-1842),  der  var  nykaldede 
rådgivere  i  Det  Første  Præsidentskab.  Til  præsident 
Williams  sagde  han: 

»Du  har  ikke  lært  dine  børn  lys  og 
sandhed  efter  befalingerne,  og  den 
onde  har  endnu  magt  over  dig,  og  dette 
er  årsagen  til  din  sorg. 

Og  nu  giver  jeg  dig  den  befaling,  at 
om  du  vil  hjælpes,  må  du  sætte  dit 
eget  hus  i  orden,  thi  der  findes  meget, 
som  ikke  er  rigtigt  i  dit  hus«  (L&P 
93:42-43). 

Jeg  mener,  at  alle  forældre  bør  huske 
på  denne  vigtige  sandhed,  nemlig  at 
hvis  de  ikke  underviser  deres  børn  i  lys 
og  sandhed,  har  den  onde  magt  over 
de  børn. 


»Studium  og  fornuft  er 

utilstrækkelige  metoder, 

når  det  gælder  om 

at  nærme  sig  Gud  og 

få  en  forståelse  af  hans 

evangeliums  lære. 

Det,  der  hører  Gud  til, 

skal  læres  på  hans  egen 

måde,  ved  tro  på  Gud 

og  åbenbaring  fra 

Helligånden.« 


PÅ  HERRENS  MÅDE 

Mens  jeg  har  tænkt  over,  hvordan  man  hindrer  ån- 
delig underernæring,  og  hvordan  man  overfører  tro  og 
åndelighed  fra  en  generation  til  den  næste,  er  jeg  nået  til 
den  konklusion,  at  det  vigtigste,  som  vi  skal  forstå  i  den 
sammenhæng  er,  at  åndelige  sandheder  -  det  som 
skriften  nu  og  da  kalder  »Guds  hemmeligheder«  -  skal 
forkyndes  og  videregives  på  Herrens  måde,  ikke  på  ver- 
dens måde.  Det  ses  igen  og  igen  i  skrifterne. 

Da  fader  Lehi  prøvede  at  forklare  sit  syn  for  sine  op- 
rørske ældre  sønner  og  formane  dem  til  at  holde  Guds 
befalinger,  begyndte  de  at  diskutere  hans  ord.  Den  unge 
Nephi,  der  netop  havde  modtaget  den  herlige  forkla- 
rende åbenbaring,  som  han  havde  søgt,  skrev,  at  hans  far 
havde  talt  »meget,  som  var  vigtigt,  men  vanskeligt  at 
forstå,  medmindre  man  adspurgte  Herren,  men  eftersom 
de  var  forhærdede  i  deres  hjerter,  søgte  de  ikke  Herren, 
som  de  burde«  (1  Nephi  15:3).  Vi  må  huske  på  Nephis 
belæring  om,  at  Guds  hemmeligheder,  den  mest  udsøgte 
åndelige  føde,  ikke  kan  forstås  »medmindre  man 
adspurgte  Herren«. 

Der  er  andre  vigtige  ingredienser. 
Profeten  Ammon  gav  denne  betyd- 
ningsfulde opskrift:  »Ja,  den,  som  om- 
vender sig  og  øver  sig  i  tro  og  gør  gode 
gerninger  og  beder  uden  ophør,  ham 
bliver  det  forundt  at  kende  Guds  hem- 
meligheder« (Alma  26:22). 

Hvorfor  er  det  så  vigtigt  at  kende 
Guds  hemmeligheder?  Præsident 
Spencer  W.  Kimball  (1895-1985)  har 
forklaret: 

»Af  alle  kundskabens  skatte  er  den 
vigtigste  kundskaben  om  Gud:  Hans 
eksistens,  magt,  kærlighed  og  løfter  ... 
Hvis  vi  tilbringer  vores  livs  dage 
med  at  samle  verdslig  kundskab  på  be- 
kostning af  den  åndelige,  så  er  vi  inde  i  en  blindgyde,  for 
dette  liv  er  tiden,  hvor  man  skal  berede  sig  på  at  møde 
Gud;  dette  liv  er  tiden  til  at  opbygge  tro  ... 

Verdslig  kundskab,  hvor  vigtig  den  end  er,  kan  aldrig 
frelse  en  sjæl  eller  åbne  det  celestiale  rige«  (The 
Teachings  of  Spencer  W.  Kimball,  red.  Edward  L.  Kimball, 
1982,  s.  390). 

Kundskaben  om  Gud  og  hans  frelsesplan  er  den  form 
for  kundskab,  som  frelser,  og  den  form  for  kundskab  kan 
kun  erhverves  på  Herrens  måde. 

Gud  åbenbarer  sig  selv  og  sine  evige  sandheder  -  den 
åndelige  føde,  som  skriften  kalder  for  livets  brød  og  det 
levende  vand  -  for  dem,  der  søger,  der  tjener,  der  holder 
hans  befalinger  og  som  venter  og  ydmygt  lytter  efter  hans 
lærdomme.  Studium  og  fornuft  er  passende  i  begyndelsen 
af  denne  proces,  men  »det,  der  hører  Gud  til  kan  ikke 
læres  alene  ved  studium  og  fornuft.  Skønt  studium  og 
fornuft  er  vigtige  og  gavnlige,  så  er  de  dog  utilstrækkelige 
metoder,  når  det  gælder  om  at  nærme  sig  Gud  og  fa  en 
forståelse  af  hans  evangeliums  lære.  Vi  kan  ikke  lære  det, 

der  hører  Gud  til,  hvis  vi  forkaster  eller  i  hvert  fald  ikke 
anvender  den  ufravigelige  metode,  som  Gud  har  anvist 
til  at  lære  det.  Det,  der  hører  Gud  til,  skal  læres  på  hans 
egen  måde,  ved  tro  på  Gud  og  åbenbaring  fra 
Helligånden«  (Dallin  H.  Oaks,  The  Lord' s  Way,  1991, 
s.  56).  Kun  på  den  måde  kan  vi  opnå  den  åndelige  oplys- 
ning, næring  og  kraft,  som  er  nødvendig  for  at  undervise 
og  videregive  tro  og  vidnesbyrd. 

Evangelisk  indlæring  begynder  sædvanligvis  med 
studium  og  fornuftsslutninger,  men  så  vidt  jeg  kan  se, 
er  de  intellektuelle  metoder  alene  ikke  særlig  effektive 
til  at  videregive  varig  tro  og  dyb  åndelighed  fra  en 
person  til  en  anden,  eller  fra  en  generation  til  den 
næste. 


Mormons  Bog  rummer  mange  eksempler  på  dette.  For 
eksempel,  nogle  år  før  Kristi  komme  »begyndte  folk  at 
forhærde  deres  hjerter  med  undtagelse  af  den  del ...  som 
havde  størst  tro,  og  de  begyndte  at  forlade  sig  på  deres 
egen  styrke  og  egen  visdom  ... 

Og  de  begyndte  at  strides  og  trættes  indbyrdes,  idet  de 
sagde: 

Det  er  ikke  fornuftigt,  at  der  skal  komme  et  sådant 
væsen  som  en  Kristus«  (Helaman  16:15,  17-18). 

Og  skriften  konkluderer:  »Satan  [fik]  dog  stor  magt 
over  folket  i  hele  landet«  (Helaman  16:23). 

Herrens  måde  at  forkynde  evangeliets  sandheder  på 
er  beskrevet  i  den  åbenbaring  fra  1831,  der  nu  kendes 
som  afsnit  50  i  Lære  og  Pagter.  Her  får  vi  at  vide,  at  det 
ikke  er  nok  blot  at  tale  om  eller  undervise  i  sandheden. 
Vi  skal  undervise  i  evangeliets  sandheder  »ved  Anden, 
ja,  Talsmanden,  der  blev  udsendt  for  at  lære  menne- 
skene sandheden«  (vers  14).  Herren  fremhæver  igen 
denne  vigtige  sandhed  ved  at  advare,  at  hvis  vi  for- 
kynder eller  underviser  i  evangeliet  »på  anden  måde,  er 
det  ikke  af  Gud«  (vers  18).  På  samme  måde  siger 
Herren,  at  hvis  »sandhedens  ord«  (vers  19)  modtages 
»på  anden  måde,  er  det  ikke  af  Gud«  (vers  20).  Endelig 
erklærer  Herren,  at  han  har  forklaret  disse  principper, 
»for  at  I  kan  kende  sandheden  og  forjage  mørket  fra  jer« 
(vers  25). 

Vi  kan  selvfølgelig  ignorere  disse  formaninger  og  søge  at 
forkynde  evangeliet  for  vore  børn  eller  undersøgere  på  ver- 
dens måde  med  studium  og  fornuft,  uden 
Åndens    vidnesbyrd    og    belæring. 
Men  resultatet  er  ikke  det  samme. 
Hvis  vi  afviger  fra  Herrens  måde, 
i  giver  vi  afkald  på  Herrens  løfter. 
Præsident  Brigham  Young  (1801- 
1877)  forklarede  en  vigtig  forskel 
på   omvendelse,    der  bygger   på 

Undervis 

Vi  får  at  vide,  at  det  ikke 
er  nok  blot  at  tale  om 

eller  undervise  i 
sandheden.  Vi  skal  un- 
dervise i  evangeliets 
sandheder  »ved  Ånden, 
ja,  Talsmanden,  der  blev 
udsendt  for  at 
lære  menneskene 
sandheden«. 


fornuftsmæssige  grunde,  og  en  omven- 
delse, der  bygger  på  et  åndeligt  vidnes- 
byrd, da  han  sagde:  »Mange  modtager 
evangeliet,  fordi  de  ved,  at  det  er  sandt. 
De  er  overbevist  om,  at  det  er  sandt; 
stærke  argumenter  overvælder  dem,  og 
efter  oprigtig  overvejelse,  tvinges  de 
efter  deres  fornuft  til  at  indrømme,  at 
evangeliet  er  sandt.  De  giver  efter  for 
det  og  adlyder  dets  første  principper, 
men  søger  aldrig  at  blive  oplyst  af 
Helligåndens  kraft.  Sådanne  træder  ofte 
ved  siden  af«  (Kirkens  præsidenters  lær- 
domme: Brigham  Young,  1997,  s.  80). 

Der  er  mennesker,  hvis  intellektuelle 
indfaldsvinkel  til  det  åndelige,  har  gjort 
dem  åndeligt  underernærede  og  sårbare  over  for  tvivl  og 
bekymringer.  Præsident  James  E.  Faust,  andenrådgiver  i 
Det  Første  Præsidentskab,  har  foreslået,  hvordan  sådanne 
mennesker  kan  søge  større  åndelighed:  »Deres  tro  kan 
styrkes  ved  at  følge  deres  intuitive  dømmekraft  og  deres 
sjæles  reneste  og  ædleste  følelser«  (Reach  Up  for  the  Light, 
1990,  s.  29).  Bemærk  præsident  Fausts  brug  af  ordet  fø- 
lelser. Det  åndelige,  som  omvendelse  og  vidnesbyrd,  sker  i 
høj  grad  gennem  følelser  -  åndens  oplysning.  De,  der 
søger  eller  lader  sig  tilfredsstille  med  en  intellektuel  over- 
bevisning, lever  i  en  åndelig  bolig,  som  er  bygget  på  sand. 
For  dem  og  deres  børn  -  hvis  det  er  hele  den  arv,  som 
deres  børn  opnår  -  er  den  bolig  for  stedse  sårbar.  Det,  der 
hører  Gud  til,  såsom  åndelig  omvendelse  og  vidnesbyrd, 
skal  videregives  på  Herren  måde,  »ved  Ånden«. 

Som  svar  på  en  skeptikers  spørgsmål  om  opstan- 
delsen gav  profeten  Alma  denne  storslåede  indsigt  i 
Guds  hemmeligheder: 

»Det  er  givet  mange  at  forstå  Guds  hemmeligheder, 
men  alligevel  er  der  pålagt  dem  en  streng  befaling  om,  at 

de  kun  skal  meddele  deraf  ifølge  den 
del  af  hans  ord,  som  han  giver  menne- 
skenes børn  i  forhold  til  den  flid  og  agt- 
pågivenhed, som  de  skænker  ham. 

Og  derfor  modtager  den,  der  for- 
hærder sit  hjerte,  en  mindre  del  af 
ordet;  og  den,  der  ikke  forhærder 
hjertet,  til  ham  gives  der  en  større  del 
af  ordet,  indtil  det  forundes  ham  at 
forstå  Guds  hemmeligheder,  ja,  indtil 
han  forstår  dem  fuldstændigt. 

Og  til  dem,  der  forhærder  hjertet, 
gives  en  mindre  del  af  ordet,  til  de 
ikke  ved  noget  om  Guds  hemmelig- 
heder; og  da  tages  de  til  fange  af 
djævelen  og  føres  efter  hans  vilje  til 
fordærvelse.  Og  det  er  det,  der  menes  med  helvedes 
lænker«  (Alma  12:9-11). 

Vi  underviser  i  og  forstår  Guds  hemmeligheder  ved 
åbenbaring  fra  hans  Helligånd.  Hvis  vi  forhærder  vores 
hjerte  mod  åbenbaring  og  begrænser  vores  forståelse  til 
det,  vi  kan  opnå  ved  studium  og  vores  fornuft,  så  er  vi  be- 
grænset til  det,  som  Alma  kalder  »en  mindre  del  af 
ordet«. 

STYRKEN  I  FORÆLDRES  EKSEMPEL 

Når  vi  stræber  efter  at  videregive  tro  og  åndelig 
næring  til  vore  børn,  er  få  metoder  mere  effektive 
end  forældrenes  eksempel.  Familiebøn  og  forældres  be- 
læringer og  vidnesbyrd,  som  ved  familieaften,  er  stærke 
metoder  til  videregivelse  af  religiøse  værdier.  Det  samme 
er  helligholdelse  af  sabbatten,  tiendebetaling  og  missio- 
nering. 

For  mere  end  hundrede  år  siden  mindede  præsident 
George  Q.  Cannon  (1827-1901),  der  var  førsterådgiver  i 
Det  Første  Præsidentskab,  forældre  om  dette  princip. 

Hvis  de  belærer  om  sande  principper  og  viser  disse  prin- 
cipper i  handling  gennem  passende  eksempler,  så,  sagde 
han,  »vil  børnene,  når  de  vokser  op,  tænke  på  deres  for- 
ældres eksempel  og  gerninger.  Årene,  der  kommer,  vil 
give  mere  vægt  til  det,  som  [forældrene]  har  sagt  og 
gjort«  (Gospel  Truth,  red.  Jerreld  L.  Newquist,  1987, 
s.  383) .  Jeg  har  set  sandheden  og  kraften  i  den  metode, 
når  jeg  har  tænkt  over  mine  egne  forældres  eksempel. 

Noget  af  det  vigtigste,  som  forældre  kan  gøre  for  deres 
børn,  er  at  være  værdige  eksempler  og  give  dem  mulighed 
for  personlige  åndelige  oplevelser.  Statistiske  under- 
søgelser blandt  kirkemedlemmer  i  Nordamerika  viser,  at 
forældrenes  eksempel  er  den  allervigtigste  enkeltstående 
faktor,  når  det  gælder  påvirkningen  af  de  unges  adfærd  og 
tro.  Disse  undersøgelser  viser  også,  at 

familieoplevelser  er  den  stærkeste  metode  til  påvirkning 
af  religiøs  adfærd  -  de  overgår  langt  virkningen  af  Kirkens 
aktiviteter.  Familiens  religiøse  adfærd  mens  børnene  er 
unge  er  afgørende  for  deres  vær- 
dier og  adfærd,  når  de  blive 
voksne. 

Den  samme  påvirk- 
ning gør  sig  gældende, 
når  eksperterne   ser 
på  dem,  der  falder  fra 
Kirken.  Der,  hvor  fami- 
lien er  religiøs  i  sine  ide- 
aler og  handlinger,  er  den 
andel  af  de  unge,  som  for- 
bliver aktive  i  Kirken  hele 

deres  liv,  fire  gange  så  stor,  som  blandt 
dem,  hvor  familien  ikke  er  religiøs. 

Det  er  ikke  overraskende,  men 
maner  dog  til  eftertanke.  Tænk  på  det 
ansvar,  som  forældre  påtager  sig,  når 
de  forsømme  familiens  religiøse 
pligter,  eller  når  de  hengiver  sig  til  en 
adfærd,  som  de  ikke  ønsker  for  deres 
børn.  Intellektuelle  metoder  og  ople- 
velser er  ikke  tilstrækkelige  til  at  vide- 
regive tro  og  åndelighed.  Forældre, 
som  ikke  er  gode  eksempler  for  deres 
børn  og  som  ikke  giver  dem  personlige 
åndelige  oplevelser,  bringer  videregi- 
velsen af  tro  og  åndelighed  til  den 
næste  generation  åndeligt  i  fare. 

Forældre  underviser  mest  effektivt  ved  det,  som  deres 

børn  ser  dem  gøre.  De  eksempler,  som  påvirkede  mig 

mest,  var  min  mors  udtryk  for  tro  på  Gud,  hendes  totale 

og  kritikløse  støtte  af  Kirkens  ledere  og  hendes  trofaste 

tiendebetaling,  selv  i  svære  tider. 

Jeg  vil  beskrive  tre  forældre,  der  var  den  slags  ek- 
sempler, som  giver  børn  den  åndelige  næring,  som  de 
har  brug  for  gennem  hele  deres  liv. 

Levi  M.  Savage  var  sidste  dages  hellig  pioner 
og  blev  kaldet  til  at  opdyrke  det  østlige  Arizona. 
År  efter  år  arbejdede  han  trofast  i  sit  pålagte  om- 
råde. Men  da  hans  store  familie  var  bragt  i  vej, 
trængte  han  til  en  pause.  Han  ville  ikke  bede 
om  at  blive  afløst  fra  sin  mission,  men  tillod 
sin  søn  at  kontakte  præsident  Joseph  F.  Smith  (1838- 
1918)  i  Salt  Lake  City  for  at  sige,  at  den  70-årige 
bror  Savage  stadig  »udførte  sit  arbejde  på 
Woodruffdæmningen  og  gik  de  9,5  km  til  og  fra  ar- 
bejde«. Budbringeren  spurgte,  om  bror  Savage  havde 
fuldført  sin  mission  og  nu  kunne  tillade  sig  at  flytte, 


Modtag 

Modtagelse  af  nadverens 

symboler  -  brødet  og 

vandet  -  er  en  af  de 

måder,  hvorpå  vi  kan 

»fyldes  med  den 

Helligånd«,  som 

Frelseren  sagde. 


men  tilføjede,  at  »han  er  villig  til  at 
blive  boende,  hvis  vi  mener,  at  det  er 
bedst  for  ham«.  Kirkens  præsident 
sendte  besked  om,  at  bror  Savage  »frit 
kunne  slå  sig  ned,  hvor  han  ville«. 

Da  bror  Savage  havde  modtaget 
den  besked,  blev  han  boende  en  tid 
mere,  indtil  den  nye  dæmning  var 
færdig,  »så  der  kunne  komme  vand  til 
dalen  igen«.  Først  da  følte  Levi 
Savage  sig  løst  af  den  forpligtelse, 
som  præstedømmelederne  i  1871,  47 
år  tidligere,  havde  pålagt  ham  (citeret 
i  Nels  Anderson,  Desert  Saints,  1942, 
s.  359).  Sikke  en  arv  af  tro  og  tjenst- 
villighed, han  efterlod  som  åndelig 
arv  til  sine  børn  og  andre! 

Mit  næste  eksempel  stammer  også  fra  pionertiden.  Da 
de  hellige  havde  brug  for  store  mængder  klude  til  deres 
papirfremstilling,  bad  Det  Første  Præsidentskab  biskop- 
perne om  at  iværksætte  kludeindsamlinger  i  deres  lokale 
ward  og  bebyggelser.  I  1861  kaldte  præsident  Brigham 
Young  det  trofaste  medlem  George  Goddard  på  en  sådan 
»kludemission«  for  at  fremme  denne  indsats. 

Bror  Goddard  mindedes:  »[Denne  kaldelse]  var  et 
hårdt  slag  mod  min  medfødte  stolthed  ...  Efter  at  have 
været  kendt  som  købmand  og  auktionsholder  i  mange  år, 
så  man  mig  nu  gå  fra  dør  til  dør  med  en  kurv  over  den  ene 
arm  og  en  tom  sæk  i  den  anden  for  at  spørge  efter  klude. 
Åh,  sikke  en  ændring  i  min  status  ...  Da  præsident  Young 
fremsatte  anmodningen,  lammede  ydmygelsen  mig 
næsten,  men  efter  at  have  tænkt  mig  lidt  om,  kom  jeg  i 
tanke  om,  at  jeg  kom  til  disse  dale  fra  mit  hjemland, 
England,  for  at  gøre  min  himmelske  Faders  vilje.  Min  tid 
og  mine  midler  skulle  stå  til  hans  rådighed.  Derfor  svarede 
jeg  ja  til  præsident  Youngs  anmodning«  (citeret  i  Leonard 

J.   Arrington,    Great  Basin   Kingdom, 
1958,  s.  115). 

I  mere  end  tre  år  rejste  George 
Goddard  fra  Franklin  i  Idaho  mod 
nord  til  Sanpete  County  i  Utah  mod 
syd  og  besøgte  flere  hundrede 
hjem.  Om  søndagen  prædikede  han 
såkaldte  »kludeprædikener«.  Da  hans 
treårige  mission  var  forbi,  havde  han 
indsamlet  mere  end  45  tons  klude  til 
papirprojektet.  Det  var  et  ydmygt  ar- 
bejde, men  det  var  af  stor  betydning 
for  hans  samfunds  fremgang,  og  det 
var  blevet  ham  pålagt  af  en  præste- 
dømmeleder. 

Mit  tredje  eksempel  er  af  nyere  dato. 
I  Tongan  Saints:  Legacy  of  Faith,  fortæller  rektor  for 
Brigham  Young  University  -  Hawaii,  Eric  B.  Shumway,  om 
en  oplevelse,  som  han  havde  som  ung  missionær  på  Tonga. 
Han  blev  inviteret  til  aftensmad  hos  en  trofast  tongansk 
familie,  som  levede  i  stor  fattigdom.  Bror  Shumway 
skriver: 

»Familien  Kinikini  havde  hverken  plantage  eller  husdyr 
på  Tonga tapu,  bortset  fra  en  lille  flok  ænder,  der  efter- 
hånden var  blevet  decimeret  til  en  enkelt  lille  ælling.  Da 
jeg  satte  mig  på  gulvet  i  familiens  kreds  den  aften,  kiggede 
fire  små  børn  på,  mens  deres  mor  lagde  små  stykker  kogt 
brødfrugt  foran  hver  af  os.  Men  foran  mig  lagde  hun  en 
friskkogt  ælling.  Synet  og  duften  af  denne  delikatesse 
gjorde  et  synligt  indtryk  på  børnene,  som  sad  stille  med 
hænderne  foldet  i  skødet.  Ællingen  var  tydeligvis  til  mig. 

>Jeg  kan  ikke  spise  den  alene,  <  sagde  jeg  til  [bror] 
Te  vita  Muli.  >Lad  os  dele  den.< 

Men  inden  jeg  kunne  nå  at  dele  den,  brød  Te  vita  Muli 
hurtigt  ind:  >Nej,  spis  den  selv.  Den  er  din!< 

>Men  dine  børn?<  protesterede  jeg. 


Ti« 
jen 


Gud  åbenbarer  sig 
selv  og  sine  evige 
sandheder  -  den  åndelige 
føde,  som  skriften  kalder 
for  livets  brød  og  det  le- 
vende vand  -  for  dem, 
der  søger,  der  tjener, 
der  holder  hans  befa- 
linger og  som  venter 
og  ydmygt  lytter  efter 
hans  lærdomme. 


>De  vil  ikke  røre  den,<  fortsatte 
han.  >Du  viser  dem  ære  ved  at  spise 
den  selv.  En  dag  vil  de  med  stolthed 
fortælle  deres  børn,  at  de  måtte  und- 
være kiki  (kød),  så  en  Herrens  tjener 
kunne  spise  sig  mæt<«  (1991,  s.  10). 

Forældres  eksempler  som  disse  giver 
åndelig  næring  og  opbygger  tro  i  bør- 
nene og  andre,  som  ser  dem.  Det  er 
den  form  for  undervisning,  som  skaber 
vidnesbyrd  og  videregiver  tro  og  ånde- 
lighed til  den  næste  generation. 


GIV  DEN  ÅNDELIGE  VÆKST  NÆRING 

Jesu  ord  til  den  samaritanske  kvinde 
ved  Jakobskilden  minder  os  om  for- 
skellen på  det  verdslige  og  det  himmelske,  mellem  fysisk 
næring  og  åndelig  næring.  »Enhver,  som  drikker  af  dette 
vand,  skal  tørste  igen,«  sagde  han  til  kvinden.  »Men  den, 
der  drikker  af  det  vand,  jeg  vil  give  ham,  skal  aldrig  i 
evighed  tørste.  Det  vand,  jeg  vil  give  ham,  skal  i  ham 
blive  en  kilde,  som  vælder  med  vand  til  evigt  liv«  (Joh 
4:13-14). 

Jesus  anvendte  ofte  velkendte  eksempler  som  mad  og 
drikke  i  sine  belæringer.  I  saligprisningerne  sagde  han: 
»Salige  er  de,  som  hungrer  og  tørster  efter  retfærdig- 
heden, for  de  skal  mættes«  (Matt  5:6).  Den  inspirerede 
beretning  i  Mormons  Bog  afslører  den  åndelige  måde, 
hvorpå  dette  løfte  opfyldes:  »...  thi  de  skal  fyldes  med  den 
Helligånd«  (3  Nephi  12:6;  fremhævelse  tilføjet). 

I  Mormons  Bog  lærer  vi  også,  at  modtagelse  af  nad- 
verens symboler  -  brødet  og  vandet  -  er  en  af  de  måder, 
hvorpå  dette  opnås:  »Den,  som  spiser  dette  brød,  spiser  af 
mit  legeme  for  sin  sjæl;  og  den,  der  drikker  af  denne  vin, 
drikker  af  mit  blod  for  sin  sjæl;  og  den  sjæl  skal  aldrig 
hungre  eller  tørste,  men  være  mættet«  (3  Nephi  20:8). 

Johannes  skriver,  at  Jesus  har  sagt:  »Jeg  er 
livets  brød.  Den,  der  kommer  til  mig,  skal  ikke 
sulte,  og  den,  der  tror  på  mig,  skal  ikke  tørste 
(Joh  6:35). 

Når  vi  overvejer,  hvordan  vi  skal  undervise 
vore  børn  om  det,  der  hører  Ånden  til  - 
hvordan  vi  skal  give  dem  levende  vand  og  li- 
vets brød  -  bør  vi  forstå,  at  det  skal  ske  på 
Herrens   måde,   ikke   på   verdens   måde. 
Ældste  Bruce  R.  McConkie  (19154985) 
fra  De  Tolv  Apostles  Kvorum  skrev:  »Det 
kræver  en  særlig  dømmekraft  at  bevise 
noget,  der  hører  det  åndelige  til.  Ingen  vi- 
denskabelig forskning,  ingen  intellektuel 
undersøgelse,  ingen  efterforskning,  som 
vi  mennesker  kender,  kan  bevise,  at 
Gud  er  et  personligt  væsen,  at  alle 
mennesker  skal  opstå  til  udødelighed 
og  at  omvendte  sjæle  fødes  af  Ånden 
...  Åndelige  sandheder  kan  kun  be- 
kræftes  med   åndelige   midler«    (The 
Millennial  Messiah,  1982,  s.  175). 

Intellektuelle  metoder  -  studium  og 
fornuft  -  er  vigtige  for  vores  fremgang  mod  evigt  liv,  men 
de  er  ikke  tilstrækkelige.  De  kan  berede  vejen.  De  kan 
klargøre  sindet  til  at  modtage  Ånden.  Men  det,  som 
skrifterne  kalder  omvendelse  -  den  forandring  i  sind  og 
hjerte,  som  giver  os  vejledning  og  styrke  til  at  bevæge  os 
mere  beslutsomt  frem  mod  evigt  liv  -  opnås  kun  ved 
Helligåndens  vidnesbyrd  og  kraft. 

Præsident  James  E.  Faust  belærte  os  om  den  samme 
sandhed,  da  han  opfordrede  os  til  at  nære  det,  som  han 
kaldte  »en  enkel,  ubekymret  tro«  og  bemærkede,  at  vi  til 
tider  »bruger  tid  på  at  tilfredsstille  vores  intellektuelle 
ego  og  stræber  efter  at  finde  alle  svarene,  før  vi  kan 
anerkende  noget.«  Han  fortsatte:  »Vi  søger  alle  efter 

sandhed  og  kundskab.  At  nære  den  enkle,  ubekymrede 
tro  begrænser  ikke  vores  søgen  efter  vækst  og  præstati- 
oner. Tværtimod  kan  det  styrke  og  fremskynde  vores 
fremgang«  (Reach  Up  for  the  Light,  s.  15). 

Evangeliske  sandheder  og  vidnesbyrd  modtages  fra 
Helligånden  ved  bønsom  søgen,  ved  tro,  ved  studium  af 
skrifterne,  ved  retskaffen  livsførelse,  ved  at  lytte  til  inspi- 
reret vejledning  og  råd,  ved  seriøse  samtaler  med  troende 
mennesker  og  ved  ærbødigt  personligt  studium  og  stille 
overvejelse.  Det  er  ved  disse  midler,  at  vore  sjæle  får 
næring  og  vi  indfrier  det  løfte,  som  findes  i  3  Nephi,  om 
at  vi  »fyldes  med  den  Helligånd«  (12:6).  □ 

Fra  en  tale,  som  blev  holdt  på  Ricks  College  den  13.  februar  1996. 

Det  var  det,  je 


Rodolfo  Barboza  Guerrero 

Lige  fra  dengang,  hvor  jeg  var 

en  lille  dreng  hjemme  i  Lima 

i  Peru,  har  jeg  haft  en  stærk 

trang  til  at  søge  det,  der  hører 
Gud  til.  I  min  barndom  kom  jeg  tro- 
fast i  min  families  trossamfund.  En  del 
af  min  ungdom  sang  jeg  i  kirkekoret. 

Men  da  jeg  som  17-årig  bad  i  kirken, 
fyldtes  mit  sind  med  uvished.  En  bestemt  lærdom  fik  mig 
til  at  tvivle  på,  at  jeg  var  i  den  rigtige  kirke. 

Den  aften  læste  jeg  en  stor  del  af  Det  Nye  Testamente. 
Jeg  talte  også  med  en  nabo,  som  tilhørte  et  andet  tros- 
samfund, og  sammen  læste  vi  fra  Bibelen  og  fandt  svar  på 
nogle  af  de  doktrinære  spørgsmål,  som  var  begyndt  at 
forurolige  mig. 


Det  var  ikke  svært  for  mig  at  erkende,  at  jeg  havde 
været  på  den  gale  vej.  Men  det  var  ikke  let  at  finde  sand- 
heden. Jeg  overværede  forskellige  religiøse  møder.  Jeg 
læste  adskillige  artikler,  som  omhandlede  Gud,  men 
ingen  af  dem  vakte  synderlig  interesse  hos  mig.  Imens 
fortsatte  jeg  med  at  læse  Det  Nye  Testamente.  Jeg  var 
meget  interesseret  i  at  høre  mere  om  de  får,  som  ikke 
»hører  til  denne  fold«,  som  Jesus  nævnte  i  Joh  10:16. 

I  næsten  et  år  betragtede  jeg  mig  som  kristen,  men 
uden  at  tilhøre  noget  bestemt  trossamfund.  Jeg  læste  på 

et  teknologisk  institut,  og  religion  var  et  hyppigt  samta- 
leemne. En  dag  hørte  jeg  en  diskussion  mellem  en  ung 
sidste  dages  hellig  og  et  medlem  af  et  andet  trossamfund. 
Sikkerheden  i  den  sidste  dages  helliges  stemme  og 
kraften  af  hans  ord  gjorde  et  dybt  indtryk  på  mig.  Det 
eneste,  som  jeg  havde  hørt  om  mormoner  var,  at  de  var 
en  bande  cowboys.  Jeg  kendte  ikke  nogen  mormoner  per- 
sonligt, og  der  var  ikke  nogen  SDH-kirke  i  nærheden. 

Det  var  omkring  på  det  tidspunkt,  at  jeg  en  dag  sad  og 
ventede  i  en  læges  venteværelse,  og  jeg  opdagede,  at  den 
unge  dame,  som  sad  ved  siden  af  mig,  havde  åbnet  en  bog 
med  et  blåt  omslag.  Bogens  tekst  var  skrevet  i  kolonner 
ligesom  Bibelen.  Jeg  var  nysgerrig  efter  at  se,  om  det  var 
Bibelen,  men  jeg  ville  også  gerne  læse  videre  i  den  teg- 
neserie, som  jeg  sad  med. 

Jeg  kiggede  på  den  blå  bog  og  læste  et  ord,  som  stod 
øverst  på  siden:  Alma.  Jeg  prøvede  at  komme  i  tanker  om 
det  navn  fra  mit  eget  bibelstudium,  og  så  vendte  jeg  til- 
bage til  min  tegneserie.  Men  den  blå  bog  blev  ved  med  at 
drage  mig,  og  igen  rettede  jeg  blikket  mod  den  mystiske 
bog. 

Da  den  unge  dame  bemærkede  min  interesse,  spurgte 
jeg  hende,  om  det  var  Bibelen.  Hun  svarede  nej  og 
spurgte  mig,  hvilken  kirke  jeg  tilhørte.  Jeg  sagde,  at  jeg 
ikke  tilhørte  nogen,  fordi  jeg  ikke  vidste,  hvilken  der  var 
sand. 

Den  nat  kunne  jeg  ikke  lade  være  med  at  tænke  på 
den  sære  bog.  Jeg  vidste  ikke,  hvad  den  hed,  for  den  unge 
dame  havde  bare  sagt,  at  den  tilhørte  mormonkirken.  Jeg 
fortalte  min  ven  Ghersi  om  den,  og  han  tilbød  at  skaffe 
mig  et  eksemplar.  Der  gik  flere  uger,  og  så  en  eftermiddag 
rakte  han  mig  en  bog  uden  omslag  og  med  slidte  sider. 
Det  eneste,  han  sagde,  var:  »Her  er  bogen.« 

Den  eftermiddag  slog  jeg  op  i  bogen  og  læste  Joseph 
Smiths  vidnesbyrd.  Jeg  følte,  at  det  var  lige  det,  jeg  altid 
havde  villet  vide.  Følelsen  blev  stærkere,  mens  jeg  læste 
om  englen  Moronis  besøg.  Jeg  kunne  ikke  skjule  min  be- 
gejstring og  rejste  mig  fra  stolen  og  råbte:  »Det  var  det, 


jeg  søgte  efter!  Her  er  sandheden!«  Jeg  læste  de  første  ka- 
pitler i  1  Nephi  langsomt.  Jeg  syntes,  at  jeg  forstod  dem, 
som  jeg  aldrig  før  havde  forstået  en  bog. 

Trods  en  ihærdig  indsats  kunne  jeg  ikke  finde  nogen 
SDH-mødesal.  Ghersi  tilbød  at  hjælpe,  men  jeg  fandt  al- 
drig adressen  på  den  bygning,  som  lå  nærmest  mit  hjem. 
I  mellemtiden  lånte  han  mig  nogle  pjecer,  som  han 
havde. 

Da  jeg  en  dag  kom  gående  i  nærheden  af  mit  hjem,  fik 
jeg  øje  på  en  bygning,  som  var  under  opførelse.  På  skiltet 
stod  der:  »Jesu  Kristi  Kirke  af  Sidste  Dages  Hellige.«  Jeg 
genkendte  navnet  fra  pjecerne. 

Flere  måneder  senere,  da  bygningen  var  færdig,  gik 
min  søster  Haydee  og  jeg  sammen  derhen.  To  missio- 
nærer tog  imod  os,  og  jeg  fortalte  dem  om  min  oplevelse 
med  Mormons  Bog  og  om  mit  ønske  om  at  blive  medlem 
af  Kirken. 

Mens  missionærerne  underviste  mig,  fortalte  jeg  dem 
om  min  interesse  for  de  får,  som  tilhørte  en  anden  fold. 
De  bad  mig  om  at  læse  om  Frelserens  besøg  i  Amerika  - 
især  hans  ord  i  3  Nephi  15:16-21  -  og  så  vidste  jeg,  at  jeg 
endelig  havde  fundet  mit  svar.  To  uger  efter  at  vi  havde 
modtaget  missionærlektionerne,  blev  min  søster  og  jeg 
døbt  ind  i  den  kirke,  jeg  så  længe  havde  søgt  efter. 

Så  beredte  jeg  mig  på  at  blive  missionær,  og  et  år  se- 
nere modtog  jeg  kaldelsen  til  at  tjene  som  fuldtidsmissi- 
onær  i  Lima  Nord-missionen  i  Peru.  Det  vidnesbyrd,  som 
jeg  bar  på  min  mission,  var,  at  det,  som  jeg  havde  mod- 
taget, ikke  var  blevet  åbenbaret  for  mig  af  »kød  og  blod«, 
men  af  »min  fader  i  himlene«  (Matt  16:17). 

I  dag,  mange  år  senere,  længes  jeg  efter  at  bære  mit 
vidnesbyrd  for  verden,  fordi  jeg  ved,  at  dette  er  Herrens 
sande  kirke.  Han  har  velsignet  mig  og  min  hustru  med  et 
tempelægteskab  og  tre  skønne  børn.  Vi  tjener  alle  lykke- 
ligt i  hans  kirke.  Min  taknemlighed  til  Herren  vil  aldrig 
kunne  måle  sig  med  hans  barmhjertighed  mod  mig.  □ 

Rodolfo  Barboza  Guerrero  er  medlem  af  Huascar  Gren  i  Lima 
Central  Stav  i  Peru. 

Hvordan  kan  jeg  forberede 
mig  på  at  modtage  min 
patriarkalske  velsignelse? 

De  fleste  af  de  unge  på  min  alder  har  modtaget  deres 
patriarkalske  velsignelse.  Jeg  tænkte,  at  jeg  nok  også 
skal  få  min,  men  jeg  er  ikke  sikker  på,  om  jeg  er  parat. 
Hvordan  kan  jeg  forberede  mig  på  at  modtage  den? 
Hvordan  kan  jeg  vide,  om  tiden  er  inde? 

Svarene  er  ment  som  en  hjælp  og  opmuntring,  men  er  ikke  udtryk 
for  Kirkens  officielle  lære. 


LIAHONAS  SVAR 

Mange  medlemmer  af  Kirken  spe- 
kulerer over,  hvornår  de  skal  modtage 
deres  patriarkalske  velsignelse.  Den, 
der  modtager  velsignelsen,  skal  være 
gammel  nok  og  moden  nok  til  at 
forstå  dens  mening  og  betydning. 

Der  er  ikke  nogen  foreskreven 
regel  om,  hvor  gammel  man  skal  være 
for  at  modtage  sin  velsignelse,  men 
den  er  en  hjælp,  når  man  overvejer 
vigtige  beslutninger  for  fremtiden.  Det 
er  passende,  at  man  modtager  en  pa- 
triarkalsk velsignelse,  inden  man  tager 
på  mission,  inden  man  gør  militærtje- 
neste eller  flytter  hjemmefra.  Din  bi- 
skop eller  grenspræsident  kan  hjælpe. 
Han  bruger  sin  dømmekraft  og  inspi- 
ration til  at  finde  ud  af,  hvornår  han 
skal  give  dig  en  anbefaling  til  en  patri- 
arkalsk velsignelse. 

Kaldelsen  som  patriark  er  en  åben- 
baringskaldelse.  Patriarker  giver 
velsignelser  ved  Helligåndens  inspira- 
tion. Disse  velsignelser  nævner  din 


slægtslinje  i  Israels  hus  og  kan  inde- 
holde velsignelser,  løfter,  råd,  forma- 
ninger og  advarsler.  Selvfølgelig  er 
opfyldelsen  af  de  lovede  velsignelser 
afhængig  af  din  trofasthed. 

Hvad  der  er  vigtigere  end, 
hvornår  den  unge  eller  den  nyom- 
vendte  modtager  velsignelsen,  eller 
hvor  gammel  vedkommende  er,  er 
vedkommendes  forberedelse.  Man 
forbereder  sig  ved  dagligt  at  leve 
retskaffent.  Man  forbereder  sig,  hver 
gang  man  beder,  studerer  skrifterne, 
tjener,  adlyder  og  så  videre.  Man  for- 
bereder sig  også  ved  at  lære  evangel- 
iets grundlæggende  lærdomme  at 
kende.  Hvis  du  ikke  er  sikker  på,  om 
du  er  tilstrækkelig  forberedt,  så  bed 
og  fast  for  at  få  hjælp  til  at  blive  for- 
beredt. Hvis  du  gør  dit,  vil  Herren 
lade  dig  vide,  hvornår  tiden  er  inde. 

Når  du  ønsker  at  få  din  patriar- 
kalske velsignelse  og  føler  dig  værdig 
og  parat  til  det,  så  bed  din  biskop  eller 

grenspræsident  om  et  interview.  Når 
han  føler,  at  du  er  åndeligt  beredt, 
udsteder  han  en  anbefaling.  Derefter 
kan  du  træffe  en  aftale  med  patri- 
arken. Hvis  der  ikke  er  en  patriark 
lokalt,  kan  du  træffe  aftale  gennem 
stavs-  eller  missionspræsidenten. 
Når  du  skal  hen  og  have  din  velsig- 
nelse, bør  du  være  iført  søndagstøj  og 
have  en  bøn  i  hjertet.  En  patriarkalsk 
velsignelse  gives  i  enrum,  men  din 
nærmeste  familie  -  i  særdeleshed 
dine  forældre  -  må  gerne  være  til 
stede. 

Når  du  har  modtaget  din  patriar- 
kalske velsignelse,  får  du  den  senere 
på  tryk.  Når  du  bønsomt  studerer 
den,  vil  Ånden  hjælpe  dig  til  at  forstå 
betydningen  af  den.  Denne  hellige, 
personlige  optegnelse  er  fortrolig  og 
bør  ikke  vises  til  andre  uden  for  din 
egen  familie. 

Når  du  har  modtaget  din  velsig- 
nelse, kan  det  være  dig  en  hjælp  i 


svære  tider,  fordi  den  er  et  udtryk  for 
Herrens  kærlighed  til  dig.  Den  kan, 
gennem  Ånden,  hjælpe  dig  til  at 
forstå  dit  eget  vidunderlige  poten- 
tiale og  de  velsignelser,  som  Herren 
ønsker  at  give  dig. 

Præsident  Gordon  B.  Hinckley  har 
forklaret:  »Jeg  håber,  at  vi  opmuntrer 
dem,  der  er  modne  nok  til  at  forstå  be- 
tydningen af  en  patriarkalsk  velsig- 
nelse, til  at  modtage  en.  Jeg  betragter 
min  patriarkalske  velsignelse  som 
noget  af  det  helligste  i  mit  liv.  En  pa- 
triarkalsk velsignelse  er  noget  ene- 
stående og  helligt  og  personligt  og 
vidunderligt,  som  gives  til  ethvert 
medlem  af  denne  kirke,  som  er  værdig 
til  det«  (»Inspirerende  tanker«, 
Liahona,  august  1995,  s.  5). 

LÆSERNES  SVAR 

En  patriarkalsk  velsignelse  er  en 
af  de  største  gaver  fra  vor  himmelske 
Fader.  Vi  bereder  os  ved  at  bede, 
faste,  læse  og  overveje  skrifterne  og 
adlyde  Guds  bud  og  hans  profeters 
belæringer.  Herren  hjælper  dig  til  at 
vide,  hvornår  du  er  parat. 
Valentina  Pjura-Pototskaja, 
Donetsk  Tsentralnij  Gren, 
Donetsk  Distrikt  i  Ukraine 

En  patriarkalsk  velsignelse  er 
vores  egen  personlige  vejledning. 
Inden  vi  modtager  den,  skal  vi 
gøre  os  mange  alvorlige  tanker.  Vi 
skal  være  trofaste  mod  vor  him- 
melske Fader,  for  vores  patriar- 
kalske velsignelse  fortæller  os,  hvad 
han   forventer    af   os,    og    hvilke 

velsignelser  han  lover  os  til  gengæld. 

huisa  Fernanda  Guerra  Hernandez, 

Marti  Ward, 

El  Molino  Stav  i  Guatemala  City 

i  Guatemala 

Jeg  ved,  at  jeg  er  søn  af  min  him- 
melske Fader.  Derfor  er  det  vigtigt  for 
mig  trofast  at  søge  hans  velsignelser. 
Jeg  kan  lære  mere  om  disse  velsig- 
nelser i  min  patriarkalske  velsignelse. 
For  at  forberede  mig  åndeligt  kan  jeg 
søge  hjælp  hos  min  biskop,  stavspræsi- 
dent  og  mine  forældre.  Og  jeg  kan 
trofast  bede  om  hjælp. 
Ivan  Hoe  Taumoe'anga, 
Navutoka  l.  Ward, 
Nuku'alofa  Øst  Stav  på  Tonga 

Jeg  modtog  min  patriarkalske  vel- 
signelse, da  jeg  var  16  år.  Min  inter- 
esse for  at  modtage  den  blev  vakt 
under  en  lektion  om  patriarkalske 
velsignelser.  Senere  udvikledes  den 
interesse  til  et  ønske.  Så  talte  vores 
stavspatriark  ved  en  fireside,  og  jeg 
blev  klar  over,  at  jeg  var  parat. 

Når  vi  beder,  faster  og  studerer 
skrifterne,  kan  Helligånden  fortælle 
os,  hvornår  vi  er  parat.  Mine  for- 
ældre hjalp  mig  også  med  at  træffe 
beslutningen. 
Maaike  van  Andel, 
Zwolle  Gren, 
Apeldoom  Stav  i  Holland 

Hver  gang  jeg  hørte  om  patriar- 
kalske velsignelser,  følte  jeg  en  be- 
kræftelse af,  at  de  var  sande.  Jeg  fik  et 
stadig  større  ønske  om  at  modtage 

Valentina  Pjura-Pototskaja 


Luisa  Fernanda 
Guerra  Hernandez 


Ivan  Hoe  Taumoe'anga 


Maaike  van  Andel 


Valéria  Cristina 
Ribeiro  Custodio 


Caroline  Lopes  Reboucas 


Ældste  William  Enrique 
Garcia  Torres 


Michelle  M.  Littaua 


Søster  Estela  Zuleta  Chåvez 


denne   velsignelse   fra  Herren.  Jeg 
stræbte  efter  at  gøre  alt,  hvad  jeg  lærte 
til  Kirkens  møder,  og  jeg  bad  min  bi- 
skop om  at  hjælpe  mig  med  at  forbe- 
rede mig  på  denne  velsignelse. 
Valéria  Cristina  Ribeiro  Custodio, 
hapoå  Ward, 
Vila  Velha  Stav  i  Brasilien 

En  patriarkalsk  velsignelse  er  et 
budskab  til  dig  fra  vor  himmelske 
Fader.  Den  giver  dig  en  bedre  for- 
ståelse af  din  mission  her  på  jorden. 
Når  vi  beder  i  tro,  bereder  vi  os  selv. 
Faste  og  udvikling  af  gode  tanker  og 
følelser  gør  os  mere  værdige  til  at 
modtage  et  særligt  budskab  fra  Gud. 
Han  vil  helt  sikkert  hjælpe  dig  til  at 
vide,  hvornår  du  er  parat. 
Caroline  Lopes  Reboucas, 
Tijuca  Ward, 
Andarai  Stav  i  Rio  de  Janeiro  i  Brasilien 

Jeg  tjener  som  fuldtidsmissionær, 
og  min  patriarkalske  velsignelse  er  en 
stor  hjælp  for  mig.  Den  er  ligesom  den 
Liahona,  der  vejledte  Lehi  og  hans  fa- 
milie.  Når  jeg  føler  mig  nedtrykt, 
læser  jeg   min  patriarkalske  velsig- 
nelse. Den  fylder  mig  med  glæde. 
Ældste  William  Enrique  Garcia  Torres, 
Guatemala  City  Central-missionen  i 
Guatemala 

Hvordan  kan  jeg  forberede  mig?  Jeg 
kan  være  værdig  ved  at  holde  Guds 
befalinger.  Jeg  kan  studere  skrifterne  og 
opretholde  Kirkens  ledere.  Jeg  kan 
også  ære  den  kaldelse,  som  jeg  har. 

Hvis  du  har  gjort  det,  så  er  det  tid 

at  tale  med  din  biskop  eller  grens- 
præsident  om  at  få  en  anbefaling. 
Opskriften  er  enkel:  Værdighed. 
Michelle  M.  Littaua, 
Tuguegarao  4.  Ward, 
Tuguegarao  Stav  i  Filippinerne 

Vi  skal  berede  os  åndeligt  på  at 
modtage  vores  patriarkalske  velsig- 
nelse ved  at  studere  skrifterne,  bede 
til  vor  himmelske  Fader  og  leve 
sådan,  som  han  ønsker,  at  vi  skal  leve. 
Vi  skal  være  rene  i  ord  og  tanker,  så  vi 
kan  være  værdige  til  Helligåndens 
følgeskab.  Så  vil  Helligånden  vidne 
for  os,  og  så  ved  vi,  at  vi  er  parat. 
Søster  Estela  Zuleta  Chåvez, 
San  José-missionen  i  Costa  Rica 

Du  kan  hjælpe  SPØRGSMÅL  OG 
SVAR  ved  at  besvare  nedenstående 
spørgsmål.  Vi  skal  have  dit  svar  senest 
den  1.  oktober  2001.  Send  det  til  QLJ- 
ESTIONS  AND  ANSWERS  10/01, 
Liahona,  50  East  North  Tempk  Street, 
Salt  Loke  City,  L/T  84150-3223,  USA. 
Du  kan  skrive  dit  svar  med  tydelig  skrift 
på  dit  eget  sprog.  For  at  dit  svar  kan 
hamme  i  betragtning,  skal  det  indeholde 
dit  fulde  navn,  alder,  privatadresse  samt 
ward  og  stav.  Hvis  det  er  muligt  bedes  du 
vedlægge  et  foto  af  dig  selv.  Det  vil  dog 
ikke  blive  returneret.  Vi  bringer  et  repræ- 
sentativt udvalg  af  svarene.  □ 

SPØRGSMÅL:  Nogle  af  mine  venner 
siger,  at  jeg  ikke  tror  på  den  rigtige  Jesus 
Kristus,  fordi  jeg  er  medlem  af  Kirken. 
Intet  af  det,  jeg  siger,  får  dem  til  at  ændre 
mening.  Hvad  kan  jeg  gøre? 

H  O  N  A 

Lille  liahona 

FÆLLESTID 


VÆGTERE  I  TÅRNET 


Diane  S.  Nichols 


»Og  en  advarselsrøst  skal  gå  ud  til  alle 
mennesker  gennem  mine  disciples  mund, 
som  jeg  har  udvalgt«  (L&P  1 :4). 

Forestil  dig,  at  du  står  på  et  højt  bjerg  og 
kigger  ned  på  dalen  nedenfor.  Udsigten  der- 
oppe fra  er  anderledes  end  udsigten  der- 
nede, ikke?  Dernede  kan  man  kun  se  det,  som  er  tæt 
på.  Men  når  man  står  højere  oppe,  kan  man  se  det,  som 
er  langt  væk. 

Da  Frelseren  levede  på  jorden,  dyrkede  bønderne 
druer  på  store  marker,  som  kaldtes  vingårde.  Druerne 
var  meget  værdifulde.  Af  og  til  trængte  røvere  ind  i  vin- 
gårdene for  at  stjæle  eller  ødelægge  afgrøderne.  Kloge 
bønder  byggede  høje  tårne  uden  for  deres  vingårde.  De 
ansatte  pålidelige  vægtere,  som  stod  oppe  i  tårnene  og 
holdt  udkig  efter  farer.  Vægterne  kunne  se  langt  ud  over 
vingården  og  kunne  derfor  advare  dem  nedenfor,  hvis 
en  fare  truede.  Det  gav  de  andre  arbejdere  tid  til  at  gøre 
sig  klar  til  at  beskytte  vingården. 

Vor  himmelske  Fader  har  givet  os  »vægtere«.  Disse 
vægtere  er  kendt  som  profeter  og  apostle.  De  er  kaldet 
af  vor  himmelske  Fader  til  at  våge  over  os.  De  advarer 
os  mod  farer,  som  ligger  forude,  såsom  fristelser  og  onde 
påvirkninger.  De  fortæller  os,  hvordan  vi  kan  forsvare 
os  mod  disse  farer. 

LILLE 

Jesu  Kristi  Kirke  af  Sidste  Dages  Hellige 
ledes  af  en  profet,  som  er  Kirkens  præsident. 
Han  og  hans  to  rådgivere  udgør  Kirkens  Første 
Præsidentskab.  Vi  har  også  Tolv  Apostle,  som  vi 
opretholder  som  profeter,  seere  og  åbenbarere.  De  står 
ikke  oppe  i  et  tårn,  men  de  modtager  inspiration  fra 
vor  himmelske  Fader,  så  de  kan  vide,  hvilke  farer  der 
venter  os.  De  lærer  os  at  forsvare  os  mod  de  farer  ved 
at  holde  vore  pagter  og  budene.  Vi  hører  deres  råd 
ved  generalkonferencerne.  Vi  kan  også  læse  deres 
ord  i  Liahona.  Profeterne  og  apostlene  er  vores 
vægtere  i  tårnet  i  dag.  Hvis  vi  adlyder  deres  ord, 
er  vi  i  sikkerhed. 

Instruktioner 

Klip  side  3  ud  af  tidsskriftet  og  lim  den  på  tykt 
papir.  Klip  hjulet  ud.  Fra  forsiden  af  dette  nummer 
af  Lille  Liahona  klipper  du  vinduet  med  manden  og 
området  under  ham  ud  (se  illustrationen).  Gør  hjulet 
fast  til  forsidens  bagside  ved  at  presse  en  split  ind 
gennem  den  sorte  prik.  Når  du  drejer  hjulet,  ser  du 
billeder  af  de  nuværende  Tolv  Apostle  i  det  øverste 
vindue  i  tårnet  på  forsiden.  Under  hvert  billede  står 
noget,  som  den  pågældende  apostel  for  nylig  har  sagt, 
vi  skal  gøre  for  at  beskytte  os  mod  verdens  onde 
påvirkninger. 

A  H  O  N  A 


Forslag  til  fællestid 

I .  Bed  en  bærer  af  Det  Melkisedekske  Præstedømme  om  at 
spille  kong  Benjamin.  Lad  ham  fortælle,  hvem  kong  Benjamin 
var,  hvomår  han  levede,  og  hvem  hans  folk  var  (se  Mosiah  2- 
5).  Lad  ham  belære  om  nogle  af  de  principper,  som  kong 
Benjamin  forkyndte,  da  han  talte  fra  sit  tårn  (se  Mosiah  2: 1 7; 
2:20-22;  4:15-16).  Del  børnene  op  i  grupper  og  giv  hver 

gruppe  en  henvisning  til  kong  Benjamins 
tale.  Lad  børnene  læse  skriftstedet  og  tale 
om,  hvad  de  kan  gøre  for  at  følge  den  be- 
^   læring.  Lad  hver  gruppe  fortælle,  hvad  de 


vil  gøre  for  at  følge  kong  Benjamin.  Bær  vidnesbyrd  om,  at  vi 
modtager  velsignelser,  når  vi  gør,  hvad  profeterne  beder  os  om. 

2.  Lad  børnene  fortælle  dig  om  noget,  som  profeten  har 
bedt  os  om  at  gøre.  Skriv  deres  svar  ned  på  tavlen.  Lav  flere 
store  noder  i  pap  med  en  salme-  eller  sangtitel  på,  som  passer 
til  nogle  af  de  lærdomme,  som  sikkert  vil  blive  nævnt.  Vælg  en 
node  og  nyn  melodien,  eller  lad  pianisten  spille  de  første  strofer, 
og  se  så,  om  børnene  kan  sige,  hvad  det  er  for  en.  Tal  om, 
hvilke  lærdomme  sangen  passer  til,  og  anbring  så  noden  ud  for 
det  korrekte  svar  på  tavlen.  Syng  sangen,  og  lad  så  børnene 
fortælle,  hvordan  de  kan  følge  profetens  vejledning.  □ 


Illustration  <y 


FRA  VEN  TIL  VEN 


Ældste  L.  Tom  Perry 

De  Tolv  Apostles  Kvorum 


Fra  en  samtale  med  Kellene  Ricks  Adams 


Selv  om  vi  boede  i  byen 
Logan  i  Utah,  ville  min  far, 
L.  Tom  Perry  senior,  gerne 
have,  at  hans  børn  skulle  have  de 
samme  oplevelser,  som  han  havde 
haft,  da  han  voksede  op  på  en  gård. 
Vi  havde  en  stor  baghave,  og  til  den 
ene  side  boede  min  moster,  og  til 
den  anden  side  boede  min  morfar. 
De  tre  baghaver  blev  vores  gård, 
som  omfattede  en  køkkenhave,  en 
lade  og  lucernemarker.  Vi  lærte  at 
høste  lucerne  med  en  le,  tørre  det 
og  samle  det  i  laden. 

Vi  dyrkede  en  køkkenhave,  lugede 
den  og  overrislede  den.  Nogle  af 
mine  dejligste  barndomsminder  drejer 
sig  om  at  overrisle  sammen  med  min 
far.  Vores  overrislingsret  begyndte  kl. 
2  om  morgenen,  så  far  og  jeg  slog  telt 
op  i  haven  og  gik  i  seng  kl.  21.  Vi  stil- 
lede vækkeuret  og  stod  op  kl.  2  for  at 
lukke  vandet  ind.  Så  stod  vi  op  hver 
halve  time  indtil  kl.  6  for  at  ændre 
dets  løb.  Igennem  min  barndom  til- 
bragte min  far  og  jeg  mange  nætter 
med  at  overrisle  side  om  side.  Det  var 
en  dejlig  oplevelse  at  være  sammen 
med  sin  far  på  den  måde. 

Jeg  har  også  nogle  dejlige  minder 
om  at  passe  familiens  ko  sammen 


med  min  far.  Vi  mugede  ud  i  laden, 
fodrede  koen  og  førte  den  ind  i 
båsen.  Så  holdt  jeg  dens  hale,  mens 
far  malkede  den.  Man  lærer  disci- 
plin af  at  have  en  ko.  Den  skal 
malkes  hver  morgen  og  hver  aften. 
Den  skal  malkes  både  sommer, 
vinter,  forår  og  efterår.  Til  tider 
brød  jeg  mig  ikke  meget  om  koen, 
især  ikke  hvis  dens  pasning  kom  i 
vejen  for  noget,  som  jeg  hellere 
ville.  Men  jeg  udviklede  en  arbejds- 
glæde, og  jeg  har  haft  mange  gode 
samtaler  med  min  far  om  dåb, 
præstedømmet,  ordinationer, 
venner  og  andre  vigtige  emner, 
mens  vi  passede  vore  pligter.  Jeg 
nød  at  være  sammen  med  min  far. 
Han  er  et  af  de  mennesker,  jeg 


beundrer  og  respekterer  mest. 

Far  lærte  også  sine  børn  at  ar- 
bejde for  Herren  i  en  ung  alder.  Jeg 
var  seks  måneder  gammel,  da  han 
blev  kaldet  til  biskop,  og  han  tjente 
som  biskop  i  18  år.  Han  involverede 
os  i  sit  arbejde  i  kirken.  Jeg  kan 
huske,  at  jeg  fyldte  brændekassen  i 
mødesalen  om  vinteren  -  og  jeg 
skovlede  også  sne.  Om  sommeren 
rengjorde  vi  kirkebygningens  lofter 
og  passede  området  udenom  kirken. 

Herunder  til  venstre:  Som  ung 
mand  (bageste  række  til  venstre) 
med  sin  familie.  Herunder  til  højre: 
I  Logan  Canyon.  Herover  til  højre: 
Mormor  Sonne  foran  familiens 
lade  og  kornkammer. 

Da  jeg  var  seks  eller  syv,  bad  far 
mig  om  at  hjælpe  mor  med  nogle  af 
Kirkens  finansielle  rapporter.  Hun 
læste  tallene  op,  og  jeg  tastede  dem 
ind  på  vores  gamle  regnemaskine, 
drejede  på  håndtaget  og  læste  tal- 
lene højt  for  hende  igen.  Jeg  kan 
huske,  at  jeg  slæbte  den  gamle  ma- 
skine frem  og  tilbage  mellem  vores 
hjem  og  kirkebygningen.  Om  vin- 
teren trak  vi  den  på  en  slæde,  om 
sommeren  brugte  vi  en  lille  vogn. 

Min  far  var  ikke  en  sentimental 
mand.  En  af  de  få  gange  jeg  så  ham 
fælde  en  tåre,  var  da  han  blev  afløst 
som  biskop.  Han  elskede  at  tjene 
Herren,  og  han  var  med  til  at  ud- 
vikle en  glæde  ved  at  tjene  andre  i 
alle  sine  børn.  Han  sørgede  for,  at 
hans  kaldelse  i  Kirken  omfattede  os 
alle  og  knyttede  os  sammen. 

Takket  være  hans  eksempel  har 
jeg  udviklet  en  stor  glæde  ved  at  ar- 
bejde og  tjene  Herren.  Jeg  elsker 
min  far  og  er  dybt  taknemlig  for 
ham  og  alt  det,  som  han  lærte  mig 
i  ord  og  gerning.  □ 


Vores  overrislingsret  begyndte  kl. 
2,  så  far  og  jeg  slog  telt  op  og  gik 
i  seng  kl.  21 . 


HISTORIER  FRA  DET  NYE  TESTAMENTE 


JESUS 
TILGIVER 
EN  KVINDE 


En  farisæer  -  en  jødisk  leder  -  havde  indbudt 
Frelseren  til  middag.  Jesus  tog  hjem  til  ham  og  satte  sig 
til  bords. 

Luk  7:36 


En  kvinde,  som  havde  begået  mange  synder,  boede  i  byen.  Hun  vidste,  at  Jesus  skulle  spise  hos  farisæeren,  så  hun 
gik  derhen. 

Luk  7:37 

Grædende  knælede  hun  ved  Frelserens  fødder  og  vaskede  dem  med  sine  tårer.  Så  tørrede  hun  hans  fødder  med  sit 
hår  og  kyssede  dem.  Hun  hældte  også  velduftende  olie  på  dem.  Farisæeren  betragtede  hende.  Han  kendte  til  kvin- 
dens mange  synder,  og  han  syntes  ikke,  at  Jesus  burde  lade  hende  røre  ved  sig. 

Luk  7:38-39 

Frelseren  vidste,  hvad  farisæeren  tænkte.  Jesus  påpegede,  at  kvinden  havde  vasket  hans  fødder  med  sine  tårer,  tørret 
dem  med  sit  hår  og  hældt  velduftende  olie  på  dem.  Men  farisæeren  havde  ikke  givet  ham  vand  til  at  vaske  sine 
fødder  eller  olie  til  at  salve  sit  hoved,  som  man  ofte  gjorde  for  sine  gæster. 

Luk  7:44-46 


Jesus  fortalte  farisæeren,  at  kvinden  havde  begået  mange  synder,  men  at  hun  havde  omvendt  sig  fra  dem.  Hun  el- 
skede Frelseren  højt  og  havde  tro  på  ham.  Han  fortalte  kvinden,  at  hendes  synder  var  tilgivet,  og  at  hun  ikke  mere 
skulle  være  ked  af  det. 

Luk  7:47-48;  L&P  58:42-43;  James  E.  Talmage,  Jesus  Kristus,  s.  275-276 

HISTORIER  FRA  DET  NYE  TESTAMENTE 


JESUS  STILNER 
STORMEN  OG 
RØLGERNE 


Jesus  og  hans  disciple  sad  i  en  båd  på  Galilæa  Sø,  og 
Jesus  faldt  i  søvn.  Vinden  begyndte  at  blæse  op,  og  bøl- 
gerne fyldte  båden  med  vand.  Disciplene  var  bange. 
De  vækkede  Jesus. 

Luk  8:22-24 


Frelseren  rejste  sig  og  befalede  vinden  at  stilne  af  og 
bølgerne  at  lægge  sig.  Vinden  holdt  op  med  at  blæse, 
og  vandet  blev  blikstille. 

Luk  8:24 


Jesus  spurgte  disciplene,  hvorfor  de  var  bange.  Han 
sagde,  at  de  skulle  have  større  tro.  De  spekulerede  på, 
hvad  Jesus  var  for  et  menneske,  når  selv  stormen  og 
bølgerne  adlød  ham. 

Luk  8:25 

Han  tager  si 


af  sin  kirke 


Angie  Bergstrom 
Bygget  over  en  faktisk  begivenhed 


El  n  morgen  kaldte  min  mor  alle  børnene  i  vores 
familie  sammen.  Hun  fortalte  os,  at  præsident 
1  Howard  W.  Hunter  havde  været  syg  og  nu  var 
død.  Vi  var  meget  kede  af  det,  fordi  præsident 
Hunter  var  vores  profet,  og  vi  elskede  ham. 
-Hvem  skal  være  vores  nye  profet?«  spurgte  min 
lillebror  Erik. 

»De  iblv  Apostles  Kvorum  leder  Kirken,  indtil  der 
bliver  valgt  en  ny  profet,«  svarede  mor.  »Men  husk  på, 
at  Jesus  Kristus  er  Kirkens  overhoved.  Vi  kommer  ikke 
til  at  mangle  en  profet.« 

»Ikke  det?«  spurgte  jeg.  »Får  vi  en  ny?« 
»Ja,  bestemt,«  sagde  mor.  Hun  forklarede  mig,  at  når 
en  profet  dør,  vender  medlemmerne  af  Det  Første 
Præsidentskab  tilbage  til  deres  pladser  i  De  Tolv 
Apostles  Kvorum,  og  under  Herrens  ledelse  reorgani- 
serer apostlene  Det  Første  Præsidentskab.  Mor  forkla- 
rede også,  at  Kirken  følger  et  mønster,  som  Herren  har 
fastsat.  Når  Herren  kalder  en  ny  apostel,  rykker  den 


ELEKTRONISK  BILLEDBEHANDLING:  CLAUDIA  E.  WARNER;  TIL  VENSTRE:  DET  ANDET  KOMME,  AF  HARRY 
ANDERSON;  TIL  HØJRE,  FRA  OVEN:  MALERIER  AF  ALVIN  GITTINS,  GEORGE  M.  OTTINGER,  A.  WESTWOOD, 
H.  E.  PETERSON,  LEWIS  A.  RAMSAY,  ALBERT  E.  SALZBRENNER,  CHARLES  J.  FOX,  LEE  GREENE  RICHARDS, 
ALVIN  GITTINS,  SHAUNA  CLINGER,  DAVID  AHRNSBRAK,  JUDITH  MEHR,  JUDITH  MEHR,  OG  WILLIAM  F. 
WHITAKER 

Joseph  Smith 


Brigham  Young 


John  Taylor 


apostel  langsomt  op  i  anciennitet  i  De  Tolv  Apostles 
Kvorum.  Når  Kirkens  præsident  dør,  bliver  senior- 
apostlen  Kirkens  nye  præsident.  Men,  sagde  mor,  vi  kan 
bede  for  selv  at  få  bekræftet,  at  Kirkens  nye  præsident 
virkelig  er  udvalgt  af  Herren. 

Kort  efter  præsident  Hunters  død  blev  jeg  ringet  op 
af  min  veninde  Molly,  som  ikke  er  medlem  af  Kirken. 

»Davs,  Angie,  det  er  trist  med  jeres  profet,«  sagde 
hun.  »Min  far  og  jeg  har  været  bekymret  for  jer.  Hvad 
gør  jeres  kirke  nu?  Er  det  nu  slut  med  jeres  kirke?« 
spurgte  hun. 

Jeg  var  lige  ved  at  tabe  telefonen,  fordi  jeg  blev  så 
overrasket. 

»Selvfølgelig  ikke,«  sagde  jeg  og  kom  i 
tanke  om  min  mors  ord.  »Herren  har  lovet 
os,  at  vi  altid  har  en  profet.« 

»Mener  du,  at  de  bare  vælger  en  ny 
profet?«  spurgte  Molly.  »Skal  der  ikke  komme 
en  engel  og  sige,  at  han  skal  være  profet?« 

»Jeg  tror,  at  Gud  vælger  en  ny  profet.  Jesus 
Kristus  er  Kirkens  overhoved,«  sagde  jeg  med 
et  smil,  fordi  jeg  vidste,  at  det  var  sandt. 

»Men  hvordan  kan  du  vide,  at  den  nye 
profet  er  valgt  af  Gud?«  spurgte 
hun. 

Hun  forstod  ikke,  at 
vi  kunne  bede  til  vor 
himmelske  Fader  og  få 
det  at  vide.  Men  jeg 
vidste  nøjagtig,  hvad 


Wilford  Woodruff 


Lorenzo  Snow 


Joseph  F.  Smith 


Heber  J.  Grant 


George  Albert 
Smith 


prr 

David  0.  McKay 


Harold  B.  Lee 


Ezra  Taft  Benson 


Howard  W.  Hunter 


jeg  skulle  gøre.  Jeg  bad  for  at  få 
det  at  vide.  Da  jeg  havde  bedt 
min  aftenbøn  den  aften,  vidste 
jeg,  at  Herren  ville  tage  sig  af 
sin  kirke. 

Nogle  få  dage  senere  blev 
det  bekendtgjort,  at  Kirkens 
nye  præsident  var  præsident 
Gordon  B.  Hinckley. 

Jeg  rakte  min  hånd  op  ved 
generalkonferencen  nogle  få 
uger  senere  for  at  opretholde 
præsident  Hinckley  som 
profet.  Og  i  de  år,  der  er  gået 
siden,  har  jeg  altid  rakt 
hånden  op  for  at  opretholde 


ham.  Jeg  støtter  ham  i  alt, 
hvad  han  siger  og  gør.  Jeg  er 
taknemlig  for,  at  præsident 
Hinckley  er  kaldet  af  Gud  til 
at  være  vores  profet.  Herren 
lader  os  bestemt  ikke  i 
stikken.  □ 

Angie  Bergstrom  er  medlem  af 
BYU  51.  Ward  i  Brigham  Young 
University  1.  Stav. 

Siden  præsident  Gordon  B. 
Hinckley  blev  opretholdt  som 
Kirkens  1 5.  præsident,  har 
han  rejst  over  hele  verden  for 
at  belære  folk  om  evangeliet. 


Sådan  tager  Herren  sig  af  sin  kirke 


Ved  aprilkonferencen  i  1986  forkla- 
rede ældste  David  B.  Haight  fra  De 
Tolv  Apostles  Kvorum  den  proces, 
hvorved  en  ny  præsident  for  Kirken 
kaldes.  Han  sagde: 

»Hvordan  vælges  den  nye  præsident,  når  en 
præsident  for  Kirken  dør? 

I  1835  gav  Herren  en  åbenbaring  om  denne  sag, 
som  sikrer  en  velordnet  arvefølge.  Åbenbaringen 
erklærer,  at  De  Tolv  Apostles  Kvorum  er  en  enhed, 
der  har  samme  myndighed  som  Det  Første 
Præsidentskab.  (Se  L&P  107:24).  Det  vil  sige,  at 
når  Kirkens  præsident  dør,  opløses  Det  Første 
Præsidentskab,  og  De  Tolv  Apostle  bliver  automa- 
tisk Kirkens  styrende  råd.  Det  mønster  blev  fastlagt, 
da  Kirkens  første  præsident,  Joseph  Smith,  døde. 
Efter  profeten  Josephs  og  hans  bror  Hyrums 


martyrdød  i  1844,  præsiderede  De  Tolvs  Kvorum, 
med  Brigham  Young  som  kvorumspræsident,  over 
Kirken  i  de  næste  3  1/2  år. 

Ved  bredden  af  Missourifloden  i  Winter  Quarters 
holdt  De  Tolv  Apostles  Kvorum  rådsmøde  den 
5.  december  1847  ...  Brigham  Young,  der  var  præsi- 
dent for  De  Tolv  Apostles  Kvorum,  blev  enstemmigt 
valgt  af  rådets  medlemmer  som  Kirkens  præsident  ... 
Dette  skabte  et  nyt  Første  Præsidentskab,  som  se- 
nere blev  enstemmigt  godkendt  af  de  hellige  ... 

Denne  guddommeligt  åbenbarede  procedure  for 
organisering  af  et  nyt  Første  Præsidentskab  for 
Kirken  -  åbenbaring  fra  Herren  og  godkendelse  af 
folket  -  er  blevet  fulgt  helt  op  til  vore  dage.  Det 
Første  Præsidentskab  skal  opretholdes  > af  kirken  ved 
tillid,  tro  og  bøn<  (L&P  107:22)«  (»En  profet  -  udvalgt 
af  Herren«,  Stjernen,  oktober  1986,  s.  6).  □ 

BARE  FOR  SJOV 


Jeg  har 

mange 

talenter 


Jennifer  Cloward 

ILLUSTRERET  AF  ELISE  BLACK 

Enhver  af  os  har  talenter,  og 
alle  talenter  er  vigtige.  Spil 
dette  spil  med  din  familie  og 
tal  om  de  talenter,  som  hvert 
familiemedlem  har. 

Instruktioner:  Tag  denne  side 
ud  af  tidsskriftet  og  lim  den 
fast  på  karton.  Klip  felterne  ud 
langs  de  stiplede  linjer  og  læg 
dem  i  en  papirspose.  Lad  den 
første  spiller  trække  et  talent- 
kort  fra  posen  og  derefter 
mime  det  pågældende  talent, 
mens  de  andre  spillere  skal 
gætte,  hvad  det  er  for  et  ta- 
lent, han  eller  hun  viser.  Den, 
der  gætter  rigtigt,  skal  så 
trække  et  talentkort  og  mime 
det.  Bliv  ved,  indtil  alle  kor- 
tene er  trukket.  □ 

FIKTION 


Annes 


Beverly  J.  Ahlstrom 


Skynd  dig,  Kirstine,«  råbte  Anne  over  skulderen  til  sin  søster,  mens 
de  løb  hen  ad  vejen. 
»Jeg  skynder  mig,«  svarede  Kirstine,  som  var  knap  tre  skridt  bag 
hende.  Leende  løb  de  ind  på  parkeringspladsen  foran  Pedersens  Planteskole. 
Forpustede  stormede  de  ind  i  butikken,  hvor  der  lugtede  af  pottemuld  og 
vækster. 

»Næh,  men  goddag,  piger,«  sagde  hr.  Pedersen  smilende,  mens  han  så  op. 
»Er  I  kommet  for  at  arbejde?« 

»Ja,«  sagde  Anne.  »I  dag  og  i  morgen,  hvis  De  har  brug  for  os.  Vi  vil 
gerne  tjene  penge  til  en  gave  til  mor.« 

Tidligt  om  foråret  betalte  hr.  Pedersen  ofte  kvarterets  børn  for  at  hjælpe 
med  at  plante  spirer  ud.  »Hvor  er  jeres  kusine  Emma  i  dag?«  spurgte  han. 

»Hun  er  taget  hen  for  at  hjælpe  bedstemor,«  sagde  Kirstine. 

»Nå,  men  så  kom  med.«  Hr.  Pedersen  førte  dem  ind  i  et  af  de  lange, 
lave  drivhuse.  »Vi  er  i  gang  med  petuniaerne  i  øjeblikket,  og  jeg  har  brug 
for  al  den  hjælp,  jeg  kan  få.« 

Inde  i  drivhuset  var  der  lange  borde,  som  var  dækket  med  spæde  petu- 
niaer. Allan,  Tom  og  Lars  var  allerede  i  gang  og  lo  højt. 

Hr.  Pedersen  blev  længe  nok  til  at  sikre  sig,  at  pigerne  vidste,  hvad  de 
skulle  gøre,  og  til  lige  at  se,  hvordan  det  gik  med  drengene.  »Jeg  er  sandelig 
glad  for,  at  I  fem  kunne  komme,«  sagde  han,  da  han  gik. 

Pottemulden  føltes  løs  og  fugtig  mod  Annes  fingre,  mens  hun  forsigtigt 
trak  planterne  fra  hinanden.  Kirstine  var  i  gang  ved  siden  af  hende  med  at 
fylde  små  potter  med  muld  og  plante  frøplanter.  I  et  stykke  tid  var  der 
ingen,  som  sagde  noget. 

Så  puffede  Lars  til  Allan  med  albuen  og  hviskede  noget  i  hans  øre.  Allan  lo 
højt  og  hviskede  så  noget  til  Tom.  Tom  fnøs.  Så  holdt  Lars  op  med  at  hviske  og 
begyndte  at  sige  grimme  ting  højt. 


LILLE 


L  I  A  H  O  N  A 

14 


Annes  fingre  begyndte  at  ryste, 
og  hun  følte  sig  skidt  tilpas.  »Gid 
Emma  havde  været  her,«  hviskede 
hun  til  Kirstine. 

Kirstine  nikkede.  »Det  ville  jeg 
også  ønske.«  Emma  ville  have 
vidst,  hvad  de  skulle  gøre.  Hun 


var  lige  så  modig  som  Nephi. 

I  sidste  uge  havde  Anne  og 
Emma  været  på  vej  hjem  fra  skole 
sammen  med  nogle  andre  piger,  da 
en  eller  anden  begyndte  at  synge  på 
en  fjollet  måde.  Alle  lo  og  sang 
med.  De  sang  den  næste  sang 
endnu  mere  fjollet,  først  rigtig  højt, 
og  så  rigtig  dybt.  Det  var  sjovt,  lige 
ind  til  en  af  pigerne  begyndte  at 
synge  »Jeg  er  Guds  kære  barn«  på 
samme  måde.  Så  syntes  Anne  ikke, 
at  det  var  sjovt  mere.  Det  havde 
fået  hende  til  at  føle  sig  lige  så  skidt 
tilpas,  som  den  sjofle  snak  i  driv- 
huset gjorde  nu. 

Men  Emma  havde  vidst,  hvad 
hun  skulle  gøre.  »Lad  os  ikke  lave 
sjov  med  Kirkens  sange,«  havde 
hun  sagt  stille,  men  venligt. 
De  andre  piger  havde  set 


overrasket  ud,  men  så  begyndte  en 
af  pigerne  af  synge  sangen  rigtigt. 

Men  Anne  var  ikke  Emma,  og 
hun  vidste  ikke,  hvad  hun  skulle 
gøre.  Hun  var  bange  for,  at  drengene 
bare  ville  blive  værre,  hvis  hun  bad 
dem  om  at  holde  op.  Nu  brugte  de 
ord,  som  Anne  vidste  var  forkerte. 

Hun  kiggede  hen  på  Kirstine. 
Kirstines  læber  var  snerpet  helt 
sammen,  og  hun  var  lige  ved  at 
græde. 

»Skal  vi  gå?«  hviskede  Anne. 

»Men  jeg  vil  så  gerne  købe  noget 
godt  til  mor,«  sagde  Kirstine  stille. 

»Også  jeg,«  sagde  Anne. 
Desuden  sagde  hr.  Pedersen,  at 
han  har  brug  for  al  den  hjælp,  han 
kan  få.« 

Kirstine  nikkede  og  blinkede, 
mens  to  tårer  trillede  ned  ad  hendes 


kinder.  Hun  skjulte  sine  øjne,  så 
Lars,  Allan  og  Tom  ikke  kunne  se, 
at  hun  græd. 

Anne  rykkede  tættere  hen  til 
hende.  Hun  var  vred  nu.  Hvis  bare 
Emma  var  her!  tænkte  hun.  Hvis  jeg 
bare  vidste,  hvad  jeg  skulle  gøre! 

Pludselig  fik  hun  en  idé.  Hun  be- 
gyndte stille  at  nynne  sin  yndlings- 
salme. Da  Kirstine  hørte  de  første 
strofer,  kiggede  hun  forbavset  op  på 
Anne.  Så  smilede  hun.  Hen  mod 
slutningen  af  salmen,  nynnede  de 
stille  sammen. 

Drengene  fyrede  stadig  sjofle 
vitser  af,  men  Anne  følte  sig  ikke 
vred  mere.  Hun  og  Kirstine  nyn- 
nede »Jeg  er  Guds  kære  barn«  lidt 


højere,  og  da  sangen  var  ved  at 
være  forbi,  var  Lars  blevet  lidt  mere 
afdæmpet.  Anne  følte  sig  modig  og 
sendte  ham  et  smil,  mens  hun  be- 
gyndte at  synge  en  primarysang. 
Kirstine  sang  med,  og  deres 
stemmer  gav  genlyd  gennem  driv- 
huset, mens  drengene  langsomt  blev 
mere  stille. 

Anne  og  Kirstine  sang  stadig  pri- 
marysange, da  hr.  Pedersen  stak  ho- 
vedet ind  en  time  senere.  »Det  lyder 
godt,  piger.«  Han  kom  hen  til  det 
lange  bord.  »Og  jeres  arbejde  er  også 
godt.  Men  det  er  næsten  mørkt  nu.  I 
må  hellere  se  at  komme  hjem.  Jeg  er 
glad  for,  at  I  vil  komme  til- 
bage i  morgen.  Jeg 


har  altid  brug  for  gode  og  muntre 
hjælpere.« 

Børnene  gned  mulden  af  fingrene 
og  fulgte  efter  hr.  Pedersen  ud  af  driv- 
huset og  ud  i  skumringen.  Lars,  Allan 
og  Tom  for  forbi  Anne  og  Kirstine. 

»Pattebørn,«  hvæsede  Lars,  da 
han  løb  forbi  dem.  Anne  smilede 
bare  til  ham  igen. 

Luften  var  køligere  nu,  men  pi- 
gerne frøs  ikke. 

»Jeg  føler  mig  varm  og  glad,« 
sagde  Kirstine  og  kiggede  op  på  den 
rosafarvede  himmel. 

»Også  jeg,«  sagde  Anne.  »Skal  vi 
løbe  om  kap  hjem?«  □ 

STYRK  FAMILIEN  MED  FAMILIEAFTEN 

Hold  jeres  familieaften  ...,« 
siger  præsident  Gordon  B. 
Hinckley.  »Jeg  kan  huske,  da 
det  begyndte.  Jeg  var  en  dreng  på  fem 
år,  og  min  far  sagde:  > Præsident 
[Joseph  E]  Smith  har  bedt  os  om  at 
holde  familieaften.  <  Og  det  gjorde  vi. 
Det  var  ikke  let  til  at  begynde  med.  Vi 
havde  mere  tendens  til  at  le  og  pjatte, 
end  til  at  være  velopdragne.  Men  vi 
gjorde  det.  Jeg  kan  se  frugterne  af  det  i 
min  egen  familie  og  i  mine  børnebørns 
familier  og  i  mine  oldebørns  familier. 
Princippet  om  familiesammenhold 
medfører  en  overbevisning  om  dets 
sandhed«  (»Den  levende  profets  ord«, 
Uahona,  april  1999,  s.  18). 

EFFEKTIVE  FAMILIEAFTENER 

Familieaften  fremmer  kærlighed  og 
enighed  i  familien,  indbyder  Ånden  og 
hjælper  familiens  medlemmer  med  at 
styrke  deres  vidnesbyrd  og  modstå  fri- 
stelser. For  de  fleste  familier  er  mandag 
aften  det  bedste  tidspunkt  at 
holde  familieaften.  Den  aften  er 
fri  for  møder  og  aktiviteter  i 
Kirken,  så  familierne  kan  samles 
og  styrke  hinanden,  mens  de 
lærer  og  efterlever  evangeliske 
principper  sammen. 

Familieaften  kunne  omfatte 
familiebøn,  evangelisk  undervis- 
ning, salmer  eller  primarysange 


og  en  familieaktivitet.  Der  kan  findes 
undervisningsmateriale  i  mange  af 
Kirkens  materialer,  deriblandt  skrif- 
terne, Håndbog  i  evangeliske  prin- 
cipper (katalognummer  31110  110), 
Familieaften,  Idé-  og  håndbog  (kata- 
lognummer 31106  110)  og  Kirkens 
tidsskrifter  (se  side  48  i  dette 
nummer  af  hiahona).  Familieaften 
kunne  omfatte  aktiviteter  som  fami- 
lieråd, læsning  i  skrifterne,  en  hygge- 
aktivitet,  planlægning  og  udførelse  af 
et  tjenesteprojekt,  et  familieta- 
lentshow eller  nyde  særlige  forfrisk- 
ninger. 

»Familieaftenen  er  en  enestående 
mulighed  for  at  belære  familien  om 
evangeliet,«  sagde  ældste  Merlin  R. 
Lybbert,  mens  han  tjente  som  medlem 
af  De  Halvfjerds.  »Forældrene  til  en 


5-årig  var  optaget  af,  hvordan  de 
skulle  belære  om  Nephis  møde  med 
den  onde  Laban ... 

Da  denne  dreng,  mit  barnebarn 
knælede  ned  ved  siden  af  sin  seng 
den  aften,  afspejlede  hans  bøn  hans 
forståelse  og  personlige  anvendelse 
af  lektien.  Han  sagde:  >Og  hjælp  mig, 
himmelske  Fader,  til  at  være  lydig  li- 
gesom Nephi,  selv  når  det  er  svært<« 
(»Børns  særlige  status«,  Stjernen,  juli 
1994,  s.  33). 

VELSIGNELSER  TIL  ALLE 

Uanset  vore  omstændigheder  så 
bliver  vi  velsignet  ved  at  tage  del  i 
familieaften.  »Familieaften  er  for 
alle,«  erklærede  præsident  Spencer 
W.  Kimball  (1895-1985)  og  hans 
rådgivere.  »Den  er  for  forældre 
og  børn,  for  enlige  forældre  og 
for  forældre,  som  ikke  har  hjemme- 
boende børn.  Den  er  for  familieaf- 
tensgrupper  bestående  af  unge 
voksne  og  for  dem,  der  bor  alene 
eller      sammen      med     bofæller« 

(Familieaften,  1976,  s.  3). 

I  næsten  90  år  nu  har  profeterne 

rådet  os  til  at  holde  familieaften.  I 
dag  bønfalder  profeterne  os  om  at 
styrke  vore  familier  ved  ugentlige  fa- 
milieaftener. Når  vi  følger  deres  råd, 
bliver  vi  velsignet  med  en  vished  om, 
hvor  inspireret  det  råd  er.  □ 


v  -  -  > 


vandt 


mm 


krig 


Jeg  var  ved  at  tabe  en  krig,  som  jeg  end  ikke  anede , 
at  jeg  udkæmpede.  Men  så  var  der  én,  som  rakte 
mig  min  rustning. 

Mens  jeg  gik  i  skolens 
næstældste  klasse,  be- 
gyndte mit  liv  at  løbe  af 
sporet.  Jeg  gik  kun  i  kirke  for  at  stille 
mine  forældre  tilfredse,  ikke  fordi  jeg 
havde  lyst  til  det.  Hen  mod  slutningen 
af  skoleåret,  var  der  slet  ikke  noget, 
der  fungerede  -  hverken  i  skolen,  på 
arbejde  og  især  ikke  derhjemme. 

En  dag  tog  jeg  hen  for  at  besøge 
min  søster.  Dengang  sad  hendes  mand 
Gerry  i  biskoprådet.  Jeg  begyndte  at 
fortælle  dem  om  alt  det,  som  var  gået 
galt  i  mit  liv.  Efter  tålmodigt  at  have 
lyttet  til  mig  foreslog  Gerry,  at  jeg 
skulle  begynde  at  læse  i  Mormons  Bog 
en  halv  time  om  dagen.  Jeg  havde 
prøvet  alt  mulig  andet,  og  intet  havde 
virket,  så  jeg  besluttede  at  prøve  det. 
Gerry  lovede  mig,  at  hvis  jeg  oprigtigt 
ville  prøve  at  læse  en  halv  time  hver 
dag  i  en  hel  måned,  så  ville  det  hele 
begynde  at  gå  bedre. 

Jeg  begyndte  at  læse  den  aften. 
Jeg  tror,  at  det  var  den  længste  halve 


Men  forandringer  tager  tid.  Den 
følgende  uge  var  ikke  let.  Jeg  sav- 
nede den  ekstra  halve  times  søvn, 
men  jeg  blev  ved  med  at  læse.  Snart 
begyndte  jeg  at  opdage  små  ting,  som 
gik  bedre. 

Så  modtog  jeg  en  af  de  største  vel- 
signelser, som  jeg  nogensinde  havde 
modtaget,  selvom  om  jeg  ikke  be- 
mærkede det  på  det  tidspunkt.  Jeg 
fik  mulighed  for  at  rejse  til  Irland  og 
arbejde  den  sommer.  Jeg  havde  alle- 
rede læst  i  to  uger,  da  jeg  tog  af  sted, 
så  jeg  besluttede  at  fortsætte  min 
Mormons  Bog-prøve  i  Irland  og  læse 
hver  dag. 

Mit  liv  begyndte  at  ændre  sig  dra- 
matisk. Jeg  begyndte  at  holde  af  det, 
jeg  før  havde  afskyet.  Jeg  så  frem  til 
at  gå  i  kirke  i  den  lille  gren  i  Irland. 
Jeg  fik  et  positivt  livssyn,  og  mit  vid- 
nesbyrd begyndte  at  vokse  med  ra- 
sende fart. 

En  dag  skrev  jeg  i  min  dagbog:  I 
dag  var  bare  den  mest  vidunderlige  dag. 


time  i  mit  liv.  Den  næste  dag  var  som  Jeg  vågnede  og  gik  i  kirke  kl.  10.30.  Der 
alle  andre.  Der  skete  hverken  noget  var  grenskonference  i  dag.  Det  var  det 
særlig  godt  eller  særlig  slemt.  mest  åndelige  møde,  jeg  nogensinde  har 


Der  var  intet  i  mit  liv, 
der  fungerede.  Så 
foreslog  min  svoger, 
at  jeg  skulle  begynde 
at  læse  i  Mormons  Bog 
en  halv  time  hver  dag. 
Snart  opdagede  jeg, 
at  små  ting  begyndte 
at  gå  bedre. 

Vind  ved 
at  mætte 
dig 


Ældste  Russell  M.  Nelson 
fra  De  Tolv  Apostle  har 
sagt:  »Hvis  vi  stræber  fremad, 
mætter  os  med  Kristi  ord  og 
holder  ud  til  enden,  får  vi  evigt 
liv  (se  2  Nephi  31:20).  At  mætte 
sig  med  noget  er  mere  end 
bare  at  smage.  At  mætte  sig  vil 
sige,  at  man  virkelig  spiser. 
Vi  spiser  af  skrifterne  ved  at 
studere  dem  med  en  ånd  af 
spændt  opdagelsestrang  og 
trofast  lydighed.  Når  vi  mætter 
os  med  Kristi  ord,  indprentes 
de  i  hjertet  >på  tavler  af  kød 
og  blod<  (2  Kor  3:3).  De  bliver 
en  del  af  vores  natur«  (»Lev 
efter  skriftens  anvisninger«, 
Liahona,  januar  2001,  s.  21). 


Min  søster  forklarede,  at  der  rasede 
en  krig  om  min  sjæl,  og  jeg  var  den 
eneste,  som  kunne  vinde  den. 

overværet!  Jeg  tror  aldrig,  at  jeg  har  følt 

o 

Anden  så  stærkt  før.  Folk  her  i  Galway 
er  de  mest  venlige,  gavmilde  og  ret- 
skafne mennesker,  jeg  nogensinde  har 
truffet.  De  giver  mig  styrke.  De  er  så 
fast  forankret  i  evangeliet,  jeg  lærer  så 
meget  bare  af  deres  eksempel.  Jeg  tror, 
at  i  dag  er  den  første  gang,  jeg  har  vidst 
eller  følt  mig  helt  sikker  på,  at  evangeliet 
er  rigtigt  og  sandt. 

Det  var  ikke  længere  en  pligt  at 
læse  i  Mormons  Bog.  Det  var  noget, 
jeg  begyndte  at  se  frem  til  hver  dag. 

Min  tid  i  Irland  var  snart  forbi,  og 
jeg  skulle  hjem  igen.  Jeg  vidste,  at 
det  ville  blive  en  stor  udfordring  at 
vende  tilbage  til  mit  hjem  og  mine 
gamle  venner. 

Men  da  jeg  vendte  hjem,  var  det 
slet  ikke  så  slemt,  som  jeg  havde 
frygtet.  Mor  og  jeg  var  faktisk  enige 
om  mange  ting,  og  jeg  kom  til  at 
elske  hende  af  hele  mit  hjerte.  Da 
problemerne  der  hjemme  blev  glattet 
ud,  fik  jeg  det  også  bedre  med  mine 
venner.  Jeg  holdt  op  med  at  omgås 
nogle  af  mine  gamle  venner  og  be- 
gyndte at  omgås  en  anden  gruppe 


piger.  Det  var  en  svær  forandring, 
men  jeg  fik  en  masse  støtte.  Der  blev 
vendt  op  og  ned  på  mit  liv. 

Gennem  hele  dette  forløb  havde 
jeg  skrifterne  og  min  søster  til  at 
hjælpe  mig.  Min  søster  var  altid  klar 
over,  hvornår  jeg  havde  det  svært,  og 
hun  skrev  små  opmuntrende  breve. 
Hun  gav  mig  et  kompas,  som  skulle 
minde  mig  om  de  forandringer,  jeg 
havde  foretaget  i  mit  liv,  og  opmuntre 
mig  til  at  holde  mig  på  den  rette  kurs. 

Nogle  måneder  senere  blev  det 
sværere  og  sværere  at  finde  tid,  og  mit 
skriftstudium  blev  kortere  og  kortere. 
Mit  kompas  var  ved  at  blive  sløret. 

Min  søster  skrev  dette  brev  til 
mig:  Ved  du  hvad,  Trish,  du  udkæmper 
en  voldsom  krig  om  din  sjæl,  og  hvor 
meget  jeg  end  længes  efter  at  være 
sammen  med  dig  på  din  daglige  slag- 
mark, og  hvor  meget  jeg  end  taler  om  at 
føre  krigen  for  dig,  så  blev  jeg  i  aftes  klar 
over,  at  du  er  den  eneste,  som  kan  vinde 
din  krig.  Du  er  den  eneste,  som  kan 
iføre  dig  din  rustning  hver  dag  ved  at 
læse  Mormons  Bog. 

Atter  søgte  jeg  til  skrifterne  og 
øgede  mit  studium  til  en  halv  time 
om  dagen.  Og  igen  gik  det  bedre. 

Jeg  ved,  at  der  raser  en  kamp  om 
vore  sjæle  hver  dag.  Satan  vil  gerne 
have  os,  men  vi  har  redskaber  til  at 
forsvare  os  med.  Jeg  ved  af  erfaring, 
at  vi  kan  holde  os  på  rette  kurs,  når 
vi  læser  i  Mormons  Bog  hver  dag.  Jeg 
ved,  at  det  har  hjulpet  mig.  Jeg  har  et 
vidnesbyrd  om  skrifternes  kraft  og  alt 
det,  som  de  kan  udrette  for  enhver  af 
os.  Tag  imod  udfordringen  og  oplev 
det  for  dig  selv.  □ 

Trisha  Swanson  Dayton  er  medlem  af 
BYU  200.  Ward  i  Brigham  Young  University 
18.  Stav. 

Nutidige  profeter  taler 
om  studium  af  skriften 


> 


JOSEPH  SMITH  (1805-1844), 
KIRKENS  FØRSTE  PRÆSIDENT 

»Jeg  fortalte  brødrene,  at  Mormons 
Bog  var  den  mest  korrekte  bog  på 
jorden  og  vor  religions  slutsten,  og  et 
menneske  ville  komme  Gud  nærmere  ved  at  efterleve 
dens  forskrifter  end  ved  nogen  anden  bog«  (Profeten 
Joseph  Smiths  lærdomme,  s.  232). 

BRIGHAM  YOUNG  (1801-1877), 
KIRKENS  ANDEN  PRÆSIDENT 

»Vi  anser  Bibelen  som  værende  ... 
en  vejleder  ...  der  peger  i  en  bestemt 
retning.  Dette  er  en  sand  lære,  som  vi 
forkynder  med  kraft.  Hvis  I  vil  følge  lærdommene  og 
lade  jer  lede  af  denne  bogs  forskrifter,  vil  den  lede  jer 
derhen,  hvor  I  kan  se,  som  I  ses,  hvor  I  kan  samtale 
med  Jesus  Kristus,  få  englebesøg,  have  drømme,  syner 
og  åbenbaringer  og  selv  forstå  og  kende  Gud« 
(Kirkens  præsidenters  lærdomme:  Brigham  Young, 
1997,  s.  120). 

JOSEPH  F.  SMITH  (1838-1918), 
KIRKENS  SJETTE  PRÆSIDENT 

»Jeg  ser  for  mange  blandt  vores 
folk,  som  er  langt  mere  belæste  inden 
for  ting,  som  er  skrevet  af  nogle  af  de 
populære  forfattere  til  bøger,  end  de  er  i  det,  der  hører 
Gud  til.  De  ved  ikke,  det  mindste  om  den  egentlige 
essens  i  Jesu  Kristi  evangelium.  De  kender  ikke  eller 
begriber  ikke  det  mindste  af  præstedømmets  ritualer 
og  de  ledelsesprincipper,  som  Gud  har  åbenbaret  til 


menneskenes  børn  for  at  bevare  Guds  rige  på  jorden. 
De  kender  mere  til  romaner,  end  de  gør  til  Bibelen, 
Mormons  Bog  og  Lære  og  Pagter  -  ja,  langt  mere« 
(Kirkens  præsidenters  lærdomme:  Joseph  F.  Smith, 
1998,  s.  46). 

SPENCER  W.  KIMBALL  (1895-1985), 
KIRKENS  TOLVTE  PRÆSIDENT 

»Jeg  har  opdaget,  at  når  jeg  bliver 
skødesløs  i  mit  forhold  til  det  guddom- 
melige, og  når  det  synes,  som  om  intet 
guddommeligt  øre  lytter,  og  ingen  guddommelig  røst 
taler,  så  er  jeg  meget,  meget  langt  væk.  Hvis  jeg  for- 
dyber mig  i  skrifterne,  mindskes  afstanden,  og  ånde- 
ligheden vender  tilbage.  Jeg  opdager,  at  jeg  mere 
intenst  elsker  dem,  som  jeg  skal  elske  af  hele  mit 
hjerte,  sind  og  styrke,  og  når  jeg  elsker  dem  mere,  er 
det  meget  lettere  at  adlyde  deres  råd«  (The  Tedchings 
of  Spencer  W.  Kimball,  red.  Edward  L.  Kimball,  1982, 
s.  135). 

GORDON  B.  HINCKLEY  (1910-), 
KIRKENS  FEMTENDE  PRÆSIDENT 

»[Mormons  Bog]  ...  kom  frem  som 
en  røst  fra  støvet,  fra  højen  Cumorah, 
for  at  blive  bragt  ud  til  verden  og  for- 
kynde Herrens  guddommelighed  ...  Den  rummer  en 
inspiration  og  en  kraft,  som  er  pragtfuld  at  betragte. 
Det  er  mere  end  bare  en  almindelig  bog.  Det  er  noget, 
der  rører  hjertet  på  dem,  der  læser  den  omhyggeligt 
og  under  bøn«  (»Inspirerende  tanker«,  Liahona, 
august  2000,  s.  5).D 


'&p 


^m 


1 .  "/ 


il 


WlM .  S 


Æ 


"W 


« 


'M 


Vore  forfædres  tro,  lydighed,  taknemlighed  og  offervilje  er  gaver,  som  vi  kan  give  videre  til  vores  børn. 

FORPLIGTELSENS 


ANKER 


Ældste  M.  Russell  Ballard 

De  Tolv  Apostles  Kvorum 


I     EN     TALE,     SOM     PROFETEN 


FORSAMLING  PA  FLERE  TUSINDE 


Joseph  Smith  holdt  for  en 


i  Nauvoo  i  april  1 844,  talte 


han  om  betydningen  af  at  begynde  med  en  korrekt  opfattelse  af  Guds 
karakter  og  hensigter.  Han  sagde:  »Hvis  vi  begynder  rigtigt,  er  det  let  at 
fortsætte  rigtigt  hele  tiden,  men  hvis  vi  begynder  forkert,  går  vi  måske 
forkert,  og  så  bliver  det  vanskeligt  at  komme  på  rigtig  kurs«  (hlstory  of  the 
church,  6:303).  når  vi  tænker  over  det,  som  ligger  forude  for  os  selv,  vore 
familier  og  guds  rige,  forstår  vi  så  fuldt  ud  guds  hensigter  med  vores  liv? 

I  1920  overværede  bror  Marion  G.  Romney  en  stavs- 
konference  i  Fremont  Stav,  som  blev  afholdt  i  taber- 
naklet i  Rexburg.  Min  farfar,  ældste  Melvin  J.  Ballard 
fra  De  Tolv  Apostles  Kvorum,  præsiderede.  Eftersom 
bror  Romney  var  23  år  gammel  og  hans  families  økonomi 
var  meget  dårlig,  havde  han  ikke  overvejet  at  tjene  som 
fuldtidsmissionær. 

Mange  år  senere,  den  15.  oktober  1963,  fortalte  ældste 
Romney,  som  da  var  medlem  af  De  Tolv  Apostles 
Kvorum,  om  sin  oplevelse:  »Da  jeg  var  færdig  med  skolen, 
planlagde  jeg,  at  jeg  det  følgende  efterår  ville  begynde  at 
læse  på  University  of  Idaho.  Jeg  ville  spille  basketball  og 
amerikansk  fodbold  og  senere  blive  træner.  Sent  i  august 
overværede  jeg  en  stavskonference  [og]  sad  på  forreste 
række  i  den  østlige  ende  af  korbænkene,  lige  nord  for  ta- 
lerstolen. Mens  jeg  omhyggeligt  lyttede  med  blikket  rettet 
mod  [ældste  Ballardsj  profil,  fyldtes  jeg  af  en  overvæl- 
dende åndelig  tilskyndelse  til  at  tage  på  mission.  Lige  der 
opgav  jeg  mine  planer  om  at  blive  træner.  I  november 
drog  jeg  på  mission  til  Australien«  (tale  holdt  ved  en  mor- 
gensamling i  Ricks  College,  den  15.  oktober  1963). 

På  vej  til  Australien  kom  ældste  Romney  til  Salt  Lake 
City,  hvor  min  farfar  indsatte  ham  som  missionær.  Farfar 
gav  ældste  Romney  mange  råd  og  sagde  blandt  andet: 
»Man  giver  aldrig  Herren  en  skorpe,  uden  at  man  får  et 
brød  igen«  (citeret  i  F.  Burton  Howard,  Marion  G. 
Romney:  His  Life  and  Faith,  1988,  s.  66).  Marion  G. 
Romney  glemte  aldrig  den  vending. 

Når  vi  stræber  efter  at  forstå  det  virke,  som  Herren 
ønsker,  at  vi  skal  udrette,  bør  vi  tænke  på  den  nuværende 
situation  i  nogle  lande.  I  modsætning  til  tidligere  tider, 
hvor  mange  voksne  kunne  regne  med  at  fortsætte  inden 
for  deres  fag,  indtil  de  skulle  pensioneres,  er  karriereskift 
og  vanskeligheder  snarere  normen,  end  undtagelsen  i 
dag.  På  den  ene  side  ser  vi  verdensøkonomien  blomstre, 
og  videnskaben  og  teknologien  gør  kæmpefremskridt. 
Men  vi  ser  også  en  stigning  i  terrorisme,  en  eksplosiv 


vækst  i  gadebander  og  kriminalitet,  og  racehad  får  hele 
nationer  til  at  gå  i  opløsning.  Stærke  kræfter  i  samfundet 
angriber  evangeliske  værdier,  ødelægger  familier  og  un- 
derminerer forretningslivets  og  statens  lederes  principper 
og  pålidelighed. 

Vi  kan  bestemt  vente  spændende  og  vidunderlige  mu- 
ligheder i  de  kommende  år.  Men  det  bliver  sværere  og 
sværere  at  forblive  en  hengiven  discipel  af  Jesus  Kristus. 
Jeg  tror,  at  Kristi  efterfølgere  i  fremtiden  vil  møde  en 
modgang  og  forfølgelse,  som  er  langt  mere  intens  end 
noget  vi  ser  i  dag. 

Hvilken  kurs  skal  vi  følge  i  fremtiden?  Hvad  skal  være 
vores  kompas  midt  i  livets  storme?  Hvad  skal  være  det 
anker,  der  hindrer  os  i  at  drive  væk  fra  den  kurs,  som 
fører  til  evigt  liv? 

For  at  finde  svar  på  disse  spørgsmål,  kaster  jeg  et  blik 
på  profeten  Joseph  Smiths  liv,  på  hans  mor,  Lucy  Mack 
Smiths  liv,  og  de  mange  andre  tapre  mænd  og  kvinder, 
som  lagde  grundvolden  til  Jesu  Kristi  Kirke  af  Sidste 
Dages  Hellige. 

LÆG  KURSEN:  PROFETEN  JOSEPH  SMITH 

Joseph  Smiths  navn  står  alle  trofaste  sidste  dages  hel- 
lige kært.  Hans  navn  er  særlig  kært  for  mig  og  min  fa- 
milie, fordi  vi  har  den  velsignelse  at  nedstamme  fra  hans 
storebror  Hyrum. 

Vi  tænker  ofte  på  den  dag  i  1805,  lillejuleaften,  hvor 
profeten  Joseph  Smith  blev  født  i  et  fattigt  hjem  i 
Vermonts  bakkeland.  Der  er  gået  mere  end  195  år  siden 
hans  fødsel.  Den  27.  juni  hvert  år  markerer  vi  den  dag, 
hvor  Joseph  og  Hyrum  led  martyrdøden  i  fængslet  i 
Carthage.  Når  vi  står  over  for  vore  egne  trængsler  i  frem- 
tiden, bør  vi  altid  tænke  på  Joseph  Smiths  udholdenhed 
med  at  genoprette  Jesu  Kristi  Kirke  trods  voldsomme 
vanskeligheder  og  modstand. 

Jeg  holder  meget  af  den  oplevelse,  som  præsident 
Wilford  Woodruff  fortæller  om  profetens  budskab  til  de 

ældster,  som  var  samlet,  inden  Zions  hærs  afmarch  i  1834: 
»Søndag  aften  kaldte   profeten   alle,   der  bar  præste- 
dømmet, sammen  i  en  lille  bjælkehytte,  som  man  brugte 
som  skole.  Det  var  et  lille  hus  på  lidt  over  fire  kvadrat- 
meter. Men  det  rummede  hele  Jesu  Kristi  Kirke  af  Sidste 
Dages  Helliges  præstedømme,  som  på  det  tidspunkt  var 
samlet  i  byen  Kirtland,  og  som  var  kommet  for  at  drage 
med  Zions  hær.  Det  var  første  gang,  jeg  så  Oliver  Cowdery 
og  hørte  ham  tale.  Det  var  første 
gang,  jeg  så  Brigham  Young  og 
Heber  C.  Kimball,  og  de  to  Pratt- 
brødre  og  Orson  Hyde  og  mange 
andre.   Der  var  ingen  apostle   i 
Kirken  dengang,  bortset  fra  Joseph 
Smith  og  Oliver  Cowdery.  Da  vi 
var  samlet,  bad  profeten  Israels 
ældster  om  sammen  med  ham  at 
bære  vidnesbyrd  om  dette  værk. 
De,  jeg  har  nævnt  talte,  og  mange 
andre,  som  jeg  ikke  har  nævnt,  bar 
deres  vidnesbyrd.  Da  de  var  fær- 
dige, sagde  profeten:  >Brødre,  jeg 
er  blevet  meget  opbygget  og  oplyst 
af  jeres  vidnesbyrd  her  i  aften, 

men  jeg  vil  fortælle  jer  i  Herrens  navn,  at  I  ikke  ved  mere 
om  Kirkens  og  rigets  fremtid  end  et  spædbarn  på  sin  mors 
skød.  I  begriber  det  ikke.<  Det  overraskede  mig.  Han 
sagde:  >I  ser  kun  en  lille  håndfuld  præstedømmebærere 
her  i  aften,  men  denne  kirke  vil  dække  Nord-  og 
Sydamerika,  ja,  den  vil  dække  verden<«  (Conference 
Report,  april  1898,  a.  57). 

Trosartiklerne  optrådte  første  gang  i  et  brev,  som  Joseph 
Smith  skrev  til  mr.  John  Wentworth,  der  var  redaktør  for  en 
avis  i  Chicago.  I  brevet  til  Wentworth,  som  er  dateret  den 
1.  marts  1842,  beskrev  Joseph  Smith  en  vision  af  Kirkens 
fremtid  i  en  forbløffende  åbenbaring:  »Sandhedens  banner 
er  rejst.  Ingen  ugudelig  hånd  kan  hindre  dette  værks 


kan  bestemt  vente  spændende 
og  vidunderlige  muligheder  i  de 

kommende  år.  Men  det  bliver 
sværere  og  sværere  at  forblive  en 
hengiven  discipel  af  Jesus  Kristus. 

Jeg  tror,  at  Kristi  efterfølgere  i 
fremtiden  vil  møde  en  modgang 
og  forfølgelse,  som  er  langt  mere 

intens  end  noget  vi  ser  i  dag. 


fremgang.  Forfølgelser  kan  hærge,  pøbelhobe  kan  stå  frem, 
hære  kan  samle  sig,  falske  anklager  kan  slynges  imod  det, 
men  Guds  sandhed  går  frem,  tappert,  ædelt  og  uafhængigt, 
indtil  det  har  gennemtrængt  hvert  eneste  kontinent,  hjem- 
søgt hvert  eneste  himmelstrøg,  fejet  gennem  hvert  eneste 
land  og  lydt  i  hvert  eneste  øre,  indtil  Guds  hensigter  er  op- 
nået, og  den  store  Jahve  siger,  at  værket  er  fuldført« 
(History  ofthe  Church,  4:540). 

Der  er  gået  17  årtier  siden 
Kirkens  organisering  i  1830.  Vi  har 
haft  mere  end  170  år  til  at  se,  hvor- 
ledes denne  profeti  er  blevet  op- 
fyldt. Guds  sandhed  er  gået  ud  til 
nationerne,  trods  forfølgelse  og 
modstand.  Forfølgelser  har  hærget, 
pøbelhobe  er  stået  frem,  hære  har 
samlet  sig,  falske  anklager  er  blevet 
slynget  imod  det. 

Kirken  begyndte  sit  første  årti 
med  kun  seks  medlemmer,  og  »ugu- 
delige hænder«  har  gjort,  hvad  de 
kunne  for  at  standse  evangeliets 
udbredelse  og  knuse  Kirken  i  dens 
spæde  begyndelse.  Joseph  Smith 
skulle  snart  erfare,  hvordan  pøbelhobe  kunne  samle  sig. 

I  Kirkens  historie  kan  vi  læse:  »Visse  indbyggere  i 
Hiram  i  Ohio  gav  luft  for  deres  personlige  følelser  med 
pøbelangreb  på  profeten  og  Sidney  Rigdon.  Opildnet  af 
whisky  og  skjult  bag  sværtede  ansigter  trak  en  bande  på 
små  tyve  mand  Joseph  ud  af  sengen  natten  til  den  24- 
marts  1832.  De  kværkede  ham,  indtil  han  holdt  op  med 
at  sprælle,  hvorefter  de  flåede  tøjet  af  ham,  kradsede  ham 
med  neglene,  rev  ham  i  håret  og  smurte  ham  ind  i  tjære 
og  fjer.  En  flaske  med  salpetersyre  blev  tvunget  mod  hans 
tænder,  så  det  sprøjtede  ud  over  hans  ansigt,  og  han 
brækkede  en  fortand.  Imens  halede  andre  medlemmer  af 
pøblen  Rigdon  ud  af  sit  hjem  ved  hælene,  så  hans  hoved 

slog  mod  den  frosne  jord,  hvilket  efterlod  ham  i  en  døs  i 
flere  dage.  Profetens  venner  tilbragte  resten  af  natten 
med  at  skrabe  tjære  af  ham,  så  han  kunne  være  klar  til  at 
tale  søndag  morgen.  Han  talte  til  en  forsamling,  som  om- 
fattede Simonds  Ryder,  der  havde  været  leder  for 
pøblen«  (James  B.  Allen  og  Glen  M.  Leonard,  The  Story 
of  the  Latter-day  Saints,  1976,  s.  71). 


røst,  at  vi  blev  kaldet  til  en  uddeling  af  hans  evangelium 
i  begyndelsen  af  tidernes  fylde.  Det  var  ved  ham,  at  vi 
modtog  Mormons  Bog,  og  det  er  ved  ham,  at  vi  forbliver 
til  denne  dag,  og  ved  ham  vil  vi  forblive,  hvis  det  er  vor 
herlighed,  og  i  hans  almægtige  navn  er  vi  bestemt  til  at 
udholde  trængsler  og  prøvelser  som  gode  soldater  til 
enden«  (Profeten  Joseph  Smiths  lærdomme,  s.  164)- 


V, 


i  må  gøre  os  klart,  at  de  tidlige 

medlemmer  af  Kirken  nød 

fremgang  trods  al  deres  modgang, 

fordi  de  havde  en  urokkelig  tro, 

der  fik  dem  til  at  åbne  deres 

mund  og  forkynde  sandheden, 

og  fordi  de  medbragte  Guds 

Ånds  mægtige  sværd. 


Ryder  var  omvendt  til  Kirken,  men  vendte  sig  mod 
profeten  Joseph,  fordi  denne  havde  stavet  hans  navn  for- 
kert. Han  mente  åbenbart,  at  en  profet  skulle  kunne 
stave  perfekt. 

Senere  erfarede  de  hellige  i  Missouri  på  tragisk  vis, 
hvordan  fjendens  hære  kunne  samle  sig.  I  1838  udstedte 
guvernør  Lilburn  W  Boggs  fra  Missouri  sin  berygtede 
»Udryddelsesordre«  (se  History  of  the  Church,  3:175).  Vi 
læser  også  om  den  forfærdelige  massakre  ved  Haun's  Mill 
(se  History  of  the  Church,  3:182-187). 

Midt  under  disse  prøvelser  sagde  Joseph:  »Helvede 
kan  udøse  sit  raseri  som  Vesuvs  eller  Etnas  brændende 
og  flydende  lava,  og  dog  vil  >mormonismen<  bestå. 
Vand,  ild,  sandhed  og  Gud  er  alle  realiteter.  Sandhed  er 
>mormonisme<.  Gud  er  dens  ophavsmand.  Han  er  vort 
skjold.  Det  er  ved  ham,  vi  blev  født.  Det  var  ved  hans 

HENGIVEN  MOD  SAGEN:  KIRKENS  TIDLIGE  MISSIONÆRER 

Trods  intens  modstand  mod  alle  forsøg  på  at  rejse  sand- 
hedens banner,  blev  597  missionærer  indsat  i  1830'erne, 
og  omtrent  20.000  sluttede  sig  til  den  genoprettede  kirke 
i  løbet  af  det  første  årti.  Missionærerne  underviste  og 
døbte  folk  i  de  fleste  af  de  stater,  som  dengang  fandtes  i 
USA,  og  både  Canada  og  England  blev  åbnet  til  evange- 
liets forkyndelse.  Evangeliets  budskab  gennemtrængte  to 
kontinenter  og  begyndte  at  feje  henover  tre  nationer. 

Lorenzo  Snow  var  en  af  de  store  tidlige  missionærer. 
Han  havde  været  medlem  af  Kirken  i  mindre  end  et  år, 
da  han  drog  af  sted  på  sin  første  mission  i  1837.  Han  for- 
tæller om  sine  første  oplevelser  med  forkyndelsen  med 
disse  ord: 

»Jeg  ...  rejste  små  48  km,  og  netop  som  solen  gik  ned, 
bankede  jeg  for  første  gang  på  for  at  søge  nattely,  men 

som  >mormonældste<  blev  jeg  afvist.  Jeg  bankede  på  et 
andet  sted,  og  endnu  et,  indtil  det  ottende  sted,  hvor  jeg 
fik  logi.  Jeg  måtte  gå  i  seng  uden  aftensmad  og  drage  vi- 
dere næste  dag  uden  morgenmad. 

Det  første  møde,  som  jeg  afholdt,  fandt  sted  i 
nærheden  af  min  onkels  hjem.  Han  hed  Goddard  og 
boede  i  Medina  County  i  Ohio.  Der  gik  besked  ud  til 
folk,  og  en  pæn  forsamling  mødte  frem.  Det  var  bestemt 
ikke  let  at  stå  frem  som  prædikant  for  den  forsamling, 
men  jeg  troede  på  og  følte  mig  forvisset  om,  at  inspirati- 
onens Ånd  nok  skulle  åbne  min  mund  ...  [Og  det  gjorde 
den,  for]  jeg  døbte  og  bekræftede  min  onkel,  min  tante 
og  flere  af  mine  fætre  og  kusiner  ind  i  Kirken«  (citeret 


Det  tog  ældsterne  Woodruff  og  Taylor,  der  rejste 
sammen,  resten  af  måneden  blot  at  nå  til  Germantown  i 
Indiana  ... 

Da  de  nåede  til  Germantown,  var  John  Taylor  så  al- 
vorligt syg,  at  det  var  umuligt  for  ham  at  fortsætte  ... 

[Han]  forblev  syg,  og  til  tider  på  dødens  rand,  i  om- 
trent tre  uger.  Men  hans  optimisme  var  ukuelig,  som  det 
ses  i  et  brev  til  [hans  hustru]  Leonora,  dateret  den  19. 
september  [1839]: 

>Du  vil  måske  spørge  mig,  hvordan  jeg  vil  fortsætte 
rejsen  ...  Jeg  ved  det  ikke,  men  én  ting  ved  jeg  dog.  Der 
findes  et  væsen,  som  klæder  markens  liljer  og  giver  rav- 
nene føde,  og  han  har  ladet  mig  forstå,  at  alt  dette  skal 


i  Eliza  R.  Snow  Smith,  Biography  and  Family  Record  of     gives  mig  i  tilgift,  og  det  er  det  eneste,  jeg  ønsker  at  vide. 


Lorenzo  Snow,  1884,  s.  16). 

Brødre  og  søstre,  vi  må  gøre  os  klart,  at  de  tidlige  med- 
lemmer af  Kirken  nød  fremgang  trods  al  deres  modgang, 
fordi  de  havde  en  urokkelig  tro,  der  fik  dem  til  at  åbne 
deres  mund  og  forkynde  sandheden,  og  fordi  de  med- 
bragte Guds  Ånds  mægtige  sværd  (se  L&P  27:16-18).  De 
huskede  deres  dåbspagt  om  at  »stå  som  Guds  vidner  til 
alle  tider,  i  alle  ting  og  på  alle  steder  ...  til  døden« 
(Mosiah  18:9). 

1 1839  rejste  nogle  medlemmer  af  De  Tolvs  Kvorum  på 
mission  til  England  under  meget  vanskelige  omstændig- 
heder: 

»Wilford  Woodruff  og  John  Taylor  var  de  første,  der 
drog  af  sted.  Wilford  havde  ligget  syg  i  Montrose  i  nogle 
dage  med  feberrystelser.  Hans  spæde  datter,  Sarah  Emma, 
som  også  var  alvorligt  syg,  blev  plejet  af  nogle  venner,  som 
havde  en  bedre  bolig.  Den  8.  august  tog  han  endelig  af- 
sked med  [sin  hustru]  Phoebe  og  vandrede  ned  til 
bredden  af  Mississippifloden.  Brigham  Young  sejlede  ham 
over  floden  i  en  kano.  Da  Joseph  Smith  så  Wilford  holde 
hvil  ved  postkontoret,  fortalte  denne  profeten,  at  han 
følte  sig  mere  som  et  egnet  emne  til  dissekering,  end  som 
missionær  ... 


Han  lagde  mig  på  sygelejet,  og  jeg  var  tilfreds.  Han  har 
rejst  mig  fra  det  igen,  og  jeg  er  taknemlig.  Han  har 
stoppet  mig  på  rejsen,  og  jeg  bøjer  mig...  .  Hvis  han  tog 
mig  bort,  ville  jeg  føle,  at  alt  var  vel.  Han  har  skånet  mig, 
og  det  er  dog  bedre <«  Games  B.  Allen,  Ronald  K.  Esplin 
og  David  J.  Whittaker,  Men  With  a  Mission,  1837-1841: 
The  Quorum  of  the  Twelve  Apostles  in  the  British  Isles, 
1992,  s.  67-70). 

TROENS  ANKER:  HENRY  BALLARD 

Men  det  var  ikke  kun  Herrens  apostle  i  de  tidlige  tider, 
som  var  forankret  ved  deres  tro  på  Herren  Jesus  Kristus. 
Mange  andre  mænd  og  kvinder  fulgte  en  lignende  kurs 
med  helligelse  og  tjeneste,  fordi  de  havde  en  stærk  tro  på 
det  gengivne  evangelium  og  en  vision  af  Kirkens  fremtid. 

Ti  år  efter  at  John  Taylor  og  Wilford  Woodruff  var  an- 
kommet til  England,  blev  min  egen  oldefar,  Henry 
Ballard,  præsenteret  for  Jesu  Kristi  Kirke  af  Sidste  Dages 
Hellige  af  et  trofast  medlem: 

»Henry  var  kun  sytten  år,  da  han  blev  medlem  af 
Kirken  [i  1849]  ...  På  et  tidspunkt  i  løbet  af  vinteren 
1849  vandrede  Henry  til  London  News,  en  landsby  ... 
nord  for  London,  for  at  bo  hos  sin  gifte  bror,  George, 

[som]  ...  havde  grundlagt  en  ganske  fremgangsrig 
vognmandsforretning  i  byen.  De  havde  meget  at  tilbyde 
Henry  -  især  materielle  goder.  George  var  altid  venlig 
mod  Henry,  og  da  han  var  1 1  år  ældre  end  ham,  følte  han 
sig  forpligtet  til  at  beskytte  ham  og  sørge  for  ham.  Det 
vidner  følgende  beretning  om. 

Det  var  søndag  aften,  og  Henry  var  netop  vendt  hjem 


til  at  ændre  sin  beslutning.  Først  bad  den  ene,  og  så  den 
anden,  i  et  forsøg  på  at  redde  Henry.  Men  Henry  holdt 
stædigt  fast  ved  sin  beslutning,  uden  at  vakle  eller  tvivle. 
Helligånden  havde  fortalt  ham,  at  Kirken  var  sand.  Han 
vovede  ikke  at  benægte  det.  Da  George  var  overbevist 
om,  at  ingen  fornuftsargumenter  ...  kunne  få  Henry  til  at 
ombestemme  sig,  valgte  han  en  anden  metode. 


M, 


.ange  mænd  og  kvinder  har 
fulgt  en  trofast  kurs,  fordi  de 
havde  stærke  vidnesbyrd  om  det 
gengivne  evangelium  og  en  vi- 
sion af  Kirkens  fremtid. 

fra  kirke.  George,  der  var  nysgerrig  efter  at  vide,  hvad 
Henry  foretog  sig,  spurgte,  hvor  han  havde  været  henne. 
>I  kirke,  <  svarede  Henry.  George,  der  allerede  havde 
været  i  kirke  uden  at  se  Henry  der,  spurgte:  >Hvilken 
kirke  ?<  > Mormonkirken,  <  svarede  Henry  sandfærdigt. 
Overrasket  og  ganske  forbløffet  gav  George  åbent  udtryk 
for  sin  undren  over,  hvorfor  i  himlens  navn  han  besøgte 


Ligesom  Satan  fristede  Kristus,  fristede  George  Henry 
-  eller  prøvede  på  det.  Han  tilbød  ham  den  bedste  karet 
i  hele  London.  Han  ville  give  ham  en  kusk,  som  kunne 
køre  ham  omkring  og  lystre  hans  mindste  vink.  Henry 
kunne  føre  sig  frem  som  fin  herre  i  fint  tøj,  gedeskinds- 
handsker  og  silkehat. 

Hvordan  skulle  Henry  dog  kunne  afslå  George  gæst- 


den  >afskyelige<  mormonkirke.  >Fordi  jeg  er  medlem  af     frihed  i  det  fine  hjem?  Henry  behøvede  aldrig  at  arbejde, 


den,<  svarede  Henry.  Derefter  bar  Henry  vidnesbyrd  om 
sandheden  af  det,  som  han  betragtede,  som  den  eneste 
sande  kirke.  Den  uomvendte  George  blev  rasende. 

George  skældte  Henry  ud  og  fortalte  ham,  at  han  havde 
begået  sit  livs  største  fejltagelse.  Henry  var  urokkelig,  men 
han  var  bange  for,  hvad  hans  storebror  ville  gøre. 

Da  George  så,  at  han  ikke  kom  nogle  vegne,  fik  han 
hjælp  af  sin  præst.  I  tre  dage  forsøgte  de  at  overtale  Henry 


medmindre  han  ønskede  det.  Han  ville  få  andel  i  forret- 
ningen, og  han  behøvede  aldrig  mere  at  leve  i  fattigdom, 
sådan  som  hans  forældre  havde  gjort  det  hele  livet.  Ingen 
religion  ville  da  være  værd  at  miste  alt  det  for.  George 
bad  kun  Henry  om  at  opgive  den  >  fjollede  <  mormonisme. 

Ligesom  [profeten]  Joseph  Smith  bevarede  Henry 
troen.  Hans  vidnesbyrd  og  karakterstyrke  sejrede. 

George  blev  rasende.  Han  smed  Henry  ud  af  sit  hjem 

-  for  stedse.  Henry  drog  derfra  og  var  bedrøvet  over  at 
have  været  sådan  en  skuffelse  for  den  bror,  som  han  el- 
skede. En  bror,  som  havde  været  så  venlig  og  gavmild. 
Henry  så  ham  aldrig  mere  i  dette  liv«  (Douglas  O. 
Crookston,  red.,  Henry  Ballard:  The  Story  ofa  Courageous 
Pioneer,  1832-1908,  1994,  s.  4-6). 

Tre  år  senere,  i  det  yderste  armod,  uden  nogle  som  helst 
jordiske  ejendele,  drog  Henry  Ballard  af  sted  på  en  63  dage 
lang  rejse  fra  Liverpool  til  New  Orleans,  og  derefter  med 
floddamper  til  Winter  Quarters  i  Omaha  i  Nebraska, 
hvorfra  han  vandrede  hele  vejen  til  Utah.  Han  røgtede  en 
flok  får  på  vejen  over  prærien  for  at  tjene  til  rejsen.  Senere 
i  livet  mindedes  Henry  sin  ankomst  til  Saltsødalen:  »Da 
jeg  i  oktober  gennede  fårene  ned  ad  et  lille  bjerg  og  ind 
gennem  Emigration  Canyon,  så  jeg  for  første  gang 
Saltsødalen.  Skønt  jeg  glædede  mig  over  synet  af  >Det  for- 
jættede land<,  var  jeg  bange  for,  at  nogen  skulle  få  øje  på 
mig.  Jeg  gemte  mig  i  et  buskads  hele  dagen,  lige  til  mørkets 
frembrud,  for  de  klude,  jeg  havde  på,  dækkede  ikke  hele 
min  krop,  og  jeg  skammede  mig  over  at  være  halvnøgen. 
Da  det  var  blevet  mørkt,  gik  jeg  hen  over  en  mark  til  et 
hus  nær  slugten,  hvor  der  var  lys,  og  her  bankede  jeg  for- 
sigtigt på.  Heldigvis  var  det  en  mand,  der  lukkede  op,  og 
lyset  fra  vokslyset  afslørede  ikke  min  nøgenhed  for  husets 
øvrige  beboere.  Jeg  tryglede  om  lidt  tøj  til  at  dække  min 
nøgne  krop  med,  så  jeg  kunne  fortsætte  min  rejse  og  finde 
mine  forældre.  Han  gav  mig  noget  tøj,  og  den  næste  dag 
fortsatte  jeg  min  rejse  og  ankom  til  Salt  Lake  City  den  16. 
oktober  1852.  Jeg  var  Gud  meget  taknemlig  for,  at  jeg  var 
nået  sikkert  frem  til  mit  fremtidige  hjem«  (citeret  i  Henry 
Ballard,  s.  14-15). 

I  øvrigt  afslører  Henrys  historie  også,  at  en  af  de  første 
stedfortrædende  begavelsesordinancer  i  templet  i  Logan, 
som  han  udførte,  var  for  hans  storebror  George. 

GÅ  FREMAD  MED  TILLID  TIL  GUD:  LUCY  MACK  SMITH 

Profeten  Josephs  mor,  Lucy  Mack  Smith,  er  et  storslået 


eksempel  på  urokkelig  tro  og  hengivenhed.  Ved  en 
bestemt  lejlighed  rejste  hun  fra  New  York  til  Kirtland  i 
Ohio.  Hendes  beretning  om  en  hændelse,  som  fandt  sted 
i  Buffalo  i  New  York,  illustrerer  hendes  tro  på  Herrens 
profeter  og  det  gengivne  evangelium: 

» [I  Buffalo]  fandt  vi  brødrene  fra  Colesville,  som  fortalte 
os,  at  de  havde  opholdt  sig  her  i  en  uge,  mens  de  ventede 


Pc 


.rofetens  Josephs  mor,  Lucy  Mack  Smith, 
er  et  storslået  eksempel  på  urokkelig  tro  og  hen- 
givenhed. Vi  har  brug  for  søstre  med  samme 
urokkelige  tro  i  dag. 


på,  at  en  sejlrende  skulle  åbne  sig  [søen  var  dækket  af  is] . 
[Vi  erfarede]  også,  at  mr.  Smith  og  Hyrum  var  rejst  videre 
til  Kirtland  ad  landevejen  for  at  nå  frem  til  den  1.  april. 

Jeg  spurgte  [brødrene  fra  Coleville] ,  om  de  havde  for- 
talt folk,  at  de  var  >mormoner<.  >Nej,  bestemt  ikke,<  sva- 
rede de,  >og  du  må  heller  ikke  sige  noget  om  din  tro,  for 
hvis  du  gør  det,  vil  det  være  umuligt  for  dig  at  få  husly 
eller  plads  på  et  skib.< 

Jeg  fortalte  dem,  at  jeg  havde  i  sinde  at  fortælle  folk, 
hvem  jeg  var,  >og,<  fortsatte  jeg,  >hvis  I  skammer  jer  over 
Kristus,  kan  I  ikke  regne  med  at  få  fremgang,  og  jeg  er 
sikker  på,  at  vi  når  frem  til  Kirtland  længe  før  jer<«  (Lucy 
Mack  Smith,  History  of  Joseph  Smith,  red.  Preston  Nibley, 
1958,s.l99). 

Lucy  Mack  Smith  fandt  så  en  kaptajn  Blake,  som  var 
villig  til  at  tage  hendes  gruppe  med  om  bord  på  sit  skib: 
»Da  vi  kom  [om  bord  på  skibet]  anmodede  kaptajn  Blake 
passagererne  om  at  blive  om  bord,  fordi  han  ønskede  at 

være  parat  til  afgang  med  et  øjebliks  varsel.  Han  sendte 
samtidig  en  mand  af  sted  for  at  måle  isens  tykkelse. 
Denne  vendte  tilbage  og  sagde,  at  isen  sine  steder  var  op 
til  seks  meter  tyk,  og  han  var  af  den  opfattelse,  at  vi  ville 
blive  nødt  til  at  vente  i  havnen  i  mindst  to  uger  mere« 
(History  of  Joseph  Smith,  s.  202). 

De  fleste  af  de  hellige,  som  rejste  på  båden  sammen 
med  Lucy  Mack  Smith,  antog,  at  de  skulle  vente  meget 
længe,  så  mange  af  dem  mukkede 
og  beklagede   sig.   Da  profetens 
mor  hørte  og  så  deres  reaktion, 
sagde  hun:  »>Hvor  er  jeres  tro? 
Hvor  er  jeres  tillid  til  Gud?  Forstår 
I  da  ikke,  at  alt  er  skabt  af  ham,  og 
at  han  hersker  over  sine  hænders 
værk?  Og  hvis  nu  alle  de  hellige 
her  ville  udgyde  deres  hjertes  øn- 
sker i  bøn  til  Gud,  om  at  vejen 
måtte  blive  åbnet  for  os,  hvor  ville 
det  da  være  let  for  ham  at  bryde  isen  op,  så  vi  straks 
kunne  sejle  videre!  ... 

Hvis  I  nu,  brødre  og  søstre,  vil  anråbe  himlen,  om  at 
isen  må  bryde  op,  og  vi  må  blive  sat  fri,  så  vil  det,  så 
sandt  som  Herren  lever,  ske.<  Og  i  det  øjeblik  hørtes  en 
lyd  som  torden.  Kaptajnen  råbte:  >Alle  mand  på  po- 
sternes Isen  delte  sig,  så  der  lige  knap  nok  var  plads  til 
skibet ...  Isens  drønen,  og  tilskuernes  råben  og  forvirring 
udgjorde  et  forbløffende  syn.  Vi  var  knap  kommet 
igennem  passagen,  før  isen  lukkede  sig  igen,  og  brødrene 
fra  Colesville  måtte  blive  i  Buffalo,  ude  af  stand  til  at 
følge  efter  os. 

Da  vi  forlod  havnen,  råbte  en  af  de  tilstedeværende: 
>Det  er  sket  med  >mormonerne<!  Skuden  er  sunket  20  cm 
dybere  i  vandet,  end  den  var  før.  Og  mærk  jer  mine  ord, 
den  synker  helt.  Intet  kan  være  mere  sikkert.  <  Faktisk  var 
de  så  sikre  på  det,  at  de  gik  sporenstregs  hen  til  redakti- 
onen og  bekendtgjorde,  at  vi  var  sunket,  så  da  vi  ankom 


til  Fairport,  kunne  vi  i  aviserne  læse  nyheden  om  vores 
egen  død. 

Efter  vores  mirakuløse  afrejse  fra  Buffalo,  samlede  vi 
vores  lille  gruppe  og  holdt  et  bønnemøde,  hvor 
vi  takkede  Gud  for  hans  nåde«  (History  of  Joseph  Smith, 
s.  203-205). 

Vi  har  i  dag  brug  for  søstre  med  samme  urokkelige  tro 
som  profeten  Joseph  Smiths  mor. 


må  aldrig  tage  let  på  det  eller 
glemme  den  pris,  som  vore  forfædre 
villigt  betalte  for  at  grundfæste  den 
eneste  sande  kirke  på  jorden. 


GØR  FREMTIDEN  SIKKER:  GIV 
TROENS  ARV  VIDERE 

Hvorfor  har  jeg  fremdraget 
disse  eksempler  på  de  tidlige  med- 
lemmers urokkelige  tro  fra  histori- 
ebøgerne?  Det  har  jeg  gjort  af 
denne  årsag:  Vi  skal  altid  huske 
på,  hvilken  stor  velsignelse  det  er 
at  være  medlem  af  Jesu   Kristi 
Kirke  af  Sidste  Dages  Hellige.  Vi 
må  aldrig  tage  let  på  det  eller  glemme  den  pris,  som  vore 
forfædre  villigt  betalte  for  at  grundfæste  den  eneste 
sande  kirke  på  jorden. 

Vi  lever  i  en  verden,  som  har  brug  for  evangeliet.  Et 
urokkeligt  vidnesbyrd  og  et  livs  villig  tjeneste  for  Guds 
riges  opbyggelse  på  jorden  vil  redde  os  i  evigheden. 

Hvordan  kan  vi  som  sidste  dages  hellige  være  sikre  på, 
at  vi  yder  en  ordentlig  indsats  for  at  styrke  Herrens  kirke? 
Hvis  vores  vidnesbyrd  og  tjeneste  kan  måle  sig  med 
Kirkens  grundlæggeres,  så  er  fremtiden  sikker  og  tryg.  Må 
deres  eksempel  indgyde  os  mod,  så  vi  altid  er  pålidelige 
og  trofaste  i  vores  forvaltning,  når  vi  tjener  Gud,  vor 
evige  Fader.  Husk  på  profeten  Joseph  Smiths  udtalelse: 
»Dersom  vi  begynder  rigtigt,  er  det  let  at  gå  den  rette  vej 
hele  tiden«  (Lærdomme,  s.  413).  Vi  skal  leve  ved  denne 
arv  af  tro  og  videregive  denne  arv  til  vore  børn,  så  Kirken 
altid  har  trofaste  mænd  og  kvinder,  som  kan  berede  vejen 
for  vor  Herre  Jesu  Kristi  andet  komme,  □ 

KAN  DU  IKKE  GØRE 
NOGET  RIGTIGT? 


Alle  kommer  ud  for 

pinlige  hændelser.  Gør 

rent  efter  dig,  hvis  du 

kan.  Sig  undskyld  om 

nødvendigt.  Og  kom  så 

videre  med  dit  liv. 

SIDSTE  DAGES  HELLIGE  RØSTER 


Guds  sag  og  rige 

I  sin  store  forbøn  påkaldte  Jesus  Kristus  sin 
Fader  og  opsummerede  alt  det,  som  han 
havde  belært  sine  disciple  om:  »Og  dette  er 
det  evige  liv,  at  de  kender  dig,  den  eneste  sande 
Gud,  og  ham,  du  har  udsendt,  Jesus  Kristus« 
(Joh  17:3).  W  Jesus  sagde,  at  vi  lærte  Faderen 
at  kende  gennem  ham,  og  at  vi  kommer  til 
ham  ved  at  modtage  dem,  som  han  sender  ud 
for  at  undervise  os  (se  Joh  12:44-50; 
13:20).  I  dette  øjemed  har  Herren 
oprettet  sin  kirke  —  Guds  rige  på 
jorden.  Gennem  den  tjeneste, 
som  de  hellige  yder  og  nyder 
i  dette  rige,  opbygges  og 
fuldkommengøres  de.  W  »Dette 


Tørst  efter  det 
levende  vand 

Vicior  Manuel  Cabrera 

Som  barn  lærte  jeg  aldrig  at  læse 
i  Bibelen.  Jeg  gik  i  kirke  om  søn- 
dagen, men  jeg  bidrog  ikke  med 
noget,  og  følte  ikke,  at  jeg  fik  noget 
ud  af  det.  Jeg  blev  skuffet  over  mit 
trossamfund.  Jeg  kan  huske,  at  jeg 
skændtes  med  min  mor  om  en  me- 
talgenstand, kaldet  Santisimo,  som 
mine  forældre  tilbad.  De  forventede 
også,  at  jeg  skulle  tilbede  den.  Men 
det  kunne  jeg  ikke.  Jeg  søgte  efter  et 


er  Guds  sag  og  rige,«  siger  præsident  Gordon  B. 
Hinckley.  »Dette  er  hans  genoprettede  værk  i 
de  sidste  dage  ...  Der  findes  intet  andet  mage  til 
i  hele  verden  ...  Dette  er  Faderens  kirke  og  rige. 
Tro  det.  Godtag  dens  lære.  Vær  lydig  mod  dens 
vejledning.  Arbejd  for  den.  Giv  af  jeres  styrke  og 
energi  og  midler,  så  den  kan  rulle  fremad,  og  så 
vil  Herren  velsigne  jer  og  skænke  jer  en  glæde, 
som  I  aldrig  har  kendt  magen 
til«  (se  dette  nummer  side  8). 
W  Som  de  følgende  historier 
illustrerer,  så  opnår  de,  der  træder 
ind  i  riget  og  trofast  tjener  dets 
Konge  ved  at  elske  og  tjene  hans 
børn,  stor  glæde. 


bedre  alternativ.  Jeg  ville  finde  Gud. 
Jeg  ville  vide,  om  han  overhovedet 
eksisterede.  Jeg  tørstede  efter  at  lære 
ham  og  hans  ord  at  kende.  Men  det 
var,  som  om  jeg  ikke  kunne  finde  det, 
jeg  søgte. 

Det  var  øjeblikke,  hvor  jeg  følte 
mig  tæt  på  at  få  slukket  min  tørst.  Da 
jeg  holdt  mit  første  barn,  min  datter, 
i  mine  arme  for  første  gang,  fik  jeg  en 


følelse  af,  at  Gud  virkelig  eksisterede. 
Mange  år  senere,  da  hendes  søster 
blev  født,  oplevede  jeg  den  samme 
følelse.  Engang  fortalte  jeg  min  ku- 
sine, at  jeg  havde  en  følelse  i  hjertet 
af,  at  jeg  en  dag  ville  blive  præst  med 
rigtig  myndighed  fra  Gud.  Hun 
sagde,  at  det  var  umuligt,  fordi  jeg 
havde  en  familie  at  tage  mig  af. 

De  unge  mænd  var  gennemblødt 
fra  top  til  tå.  Jeg  åbnede 
taxadøren  og  råbte:  »Hop  ind! 
Jeg  skal  til  Monterrey.« 

Men  det  meste  af  tiden  var  min 
sjæl  tynget  af  en  uforklarlig  træthed. 
Jeg  tørstede  åndeligt  og  kunne  ikke 
finde  noget  sted  at  stille  min  tørst. 

I  april  1994  boede  jeg  i  byen 
Monterrey  i  Mexico  og  ernærede  mig 
som  taxachauffør.  En  dag  regnede  det 
i  timevis,  så  vandet  drev  i  kaskader 
ned  ad  bjergsiderne.  Da  jeg  havde 
kørt  rundt  i  regnen  i  flere  timer,  be- 
fandt jeg  mig  pludselig  i  en  lille  by, 
som  lå  omkring  otte  kilometer  fra 
Monterrey.  Klokken  var  omkring 
21.30,  og  det  var  tid  at  vende  hjem. 
Pludselig  fik  jeg  øje  på  to  unge 
mænd,  som  kom  gående.  De  var  iført 
mørke  bukser  og  hvide  skjorter,  og  de 
var  gennemblødt  fra  top  til  tå. 

Jeg  åbnede  taxadøren  og  råbte: 
»Hop  ind!  Jeg  skal  til  Monterrey.« 

Den  højeste,  som  var  meget  lys  i 
huden,  svarede:  »Vi  har  ikke  nogen 
penge.« 

»Det  er  gratis,«  svarede  jeg. 

Mens  jeg  kørte,  snakkede  vi 
sammen.  De  spurgte,  om  de  måtte 
komme  og  fortælle  mig  om  Jesus 
Kristus.  Det  sagde  jeg  ja  til  og  gav 
dem  min  adresse. 

Da  jeg  kom  hjem,  vækkede  jeg 
min  kone  og  fortalte  hende  om  de  to 
unge  mænd.  »Sikke  et  sjovt  tilfælde,« 
sagde  jeg.  »Den  ene  er  mexicaner  og 
den  anden  er  amerikaner,  men  de 
hedder  begge  Ældste.« 

»Ældste  betyder  missionær,«  sva- 
rede min  kone,  der  vidste  lidt  om 
Kirken. 


Jeg  mærkede  noget  røre  sig  dybt  i 
min  sjæl.  De  unge  mænd  havde  ind- 
gydt mig  en  dejlig  følelse  af  undren. 
Jeg  følte,  at  jeg  var  tæt  på  at  finde 
det  vand,  som  kunne  stille  min 
tørst. 

Missionærerne  besøgte  os,  og  jeg 
lyttede  med  glæde  til  dem.  To  uger 
senere  blev  jeg  døbt.  Min  kone  blev 
døbt  fire  måneder  senere.  Vores 
ældste  datter  havde  haft  religionsun- 
dervisning i  skolen.  Da  hun  besøgte 
SDH-kirken  for  første  gang,  udbrød 
hun:  »Far,  det  her  er  meget  bedre 
end  det,  jeg  lærer  i  skolen!«  Hun 
blev  også  døbt. 

I  december  1995  blev  vi  beseglet 
til  hinanden  som  familie  for  tid  og  al 
evighed  i  templet  i  Mexico  City.  Nu 
er  vores  familie  præget  af  harmoni, 
fred  og  glæde.  Vi  ved,  hvem  vi  til- 
beder. Vi  ved,  hvor  vi  kom  fra,  og 
hvor  vi  skal  hen.  Vi  elsker  Guds  hel- 
lige ord,  især  Mormons  Bog,  og  vi  el- 
sker hans  kirke,  Jesu  Kristi  Kirke  af 
Sidste  Dages  Hellige.  Takket  være 
disse  gaver  har  vi  fundet  den  kilde 
med  levende  vand,  som  Frelseren 
talte  om  til  den  samaritanske 
kvinde:  »Men  den,  der  drikker  af  det 
vand,  som  jeg  vil  give  ham,  skal  al- 
drig i  evighed  tørste.  Det  vand,  jeg 
vil  give  ham,  skal  i  ham  blive  en 
kilde,  som  vælder  med  vand  til  evigt 
liv«  Qoh4:14). 

Victor  Manuel  Cabrera  er  medlem  af 
Mirador  Ward  i  Roma  Stav  i  Monterrey  i 
Mexico. 


Jeg  tjente,  så  godt 
jeg  kunne 

Huang  Syi-hua 

Jeg  blev  døbt  den  14.  december 
1974  i  Shih  Lin  i  Taiwan.  Skønt  jeg 
var  70  år  gammel  og  vandet  i  det 
udendørs  dåbsbassin  var  lige  over 
frysepunktet,  følte  jeg  mig  varm. 

Da  jeg  var  blevet  døbt  og  be- 
kræftet, ordinerede  grenspræsidenten 
mig  til  præstedømmet  og  bad  mig  om 
at  besøge  medlemmerne.  Den  gang 
var  der  omkring  100  medlemmer  af 
grenen,  men  kun  20  kom  i  kirke.  Jeg 
besøgte  lydigt  medlemmerne  hver 
måned,  og  tilstedeværelsen  i  kirken 
steg  hurtigt  til  mere  end  80. 

Skønt  den  øgede  tilstedeværelse 
var  vidunderlig,  så  skabte  den  dog  et 
problem.  Vi  mødtes  i  en  lille  bygning 
ved  Chung  Cheng  Road,  og  der  var 
ikke  plads  til  alle  dem,  som  gerne  ville 
komme.  Så  vi  flyttede  til  en  større  byg- 
ning ved  Chung  Shan  North  Road. 
Selv  om  bygningen  var  større,  havde 
vi  ikke  stole  nok,  og  den  gang  var  det 
vanskeligt  at  skaffe  materiale  via  de 
normale  kanaler  i  Kirken.  Vi  følte  os 
velsignet,  da  et  medlem  købte  100 
stole  og  skænkede  dem  til  kirkebyg- 
ningen. Han  købte  også  et  flygel,  som 
skulle  erstatte  det  gamle,  udslidte 
orgel,  som  vi  havde  fundet  i  byg- 
ningen. 

Vi  havde  dog  stadig  et  andet  pro- 
blem: der  var  ingen  talerstol.  Mens  vi 
bad  for  at  få  at  vide,  hvordan  vi  skulle 
skaffe  en,  erfarede  jeg,  at  den  lokale 

I  flere  dage  søgte  jeg  efter  en 
snedker,  som  kunne  bygge  en  ta- 
lerstol, men  jeg  kunne  ikke 
finde  nogen.  Til  sidst  besluttede 
jeg  at  bygge  den  selv. 

Bog.  Dens  ord  er  så  smukke.  Jeg  ved  at 
studiet  af  Mormons  Bog  kan  give  os 
åndelig  styrke  og  hjælpe  os  med  at 
tackle  vor  tids  vanskelige  udfordringer. 
Jeg  ved  også,  at  når  vi  tjener  Gud, 
uanset  hvad  vores  kaldelse  er,  så  med- 
fører det  utallige  velsignelser.  Ja,  til 
tider  sker  der  sågar  mirakler. 

Huang  Syi-hua  er  medlem  af  Pei  Tou 
Ward  i  Taipei  Øst  Stav  i  Taiwan. 


skole  havde  noget  træ,  som  vi  kunne 
bruge.  I  flere  dage  søgte  jeg  efter  en 
snedker,  som  kunne  bygge  en  taler- 
stol af  træet,  men  jeg  kunne  ikke 
finde  en.  Endelig  en  lørdag  beslut- 
tede jeg  at  bygge  den  selv.  Jeg  havde 
aldrig  før  båret  så  tunge  genstande, 
og  jeg  havde  aldrig  troet,  at  jeg  kunne 
gøre  den  færdig  på  bare  én  dag,  men 
Gud  hjalp  mig.  Talerstolen  var  klar 
til  kirken  den  næste  dag.  Alle  med- 
lemmerne var  forbløffede,  men 
ikke  nær  så  forbløffet,  som  jeg  var. 


Det  syntes  mig  at  være  et  mirakel. 

Siden  jeg  blev  medlem  af  Kirken, 
har  jeg  ikke  ladet  en  eneste  dag  gå, 
uden  at  jeg  har  tjent  på  en  eller  anden 
måde.  Som  følge  deraf  har  mit  liv 
været  velsignet  med  glæde,  tilfredshed 
og  åndelige  rigdomme.  Før  jeg  blev 
medlem  af  Kirken,  var  mit  legeme 
svagt,  men  nu  føler  jeg  mig  stærk  og 
sund,  selv  om  jeg  bliver  ældre.  Jeg  har 
ofte  mulighed  for  at  tjene  i  templet  i 
Taipei  i  Taiwan.  Jeg  er  taknemlig  for 
alle  Guds  velsignelser,  især  Mormons 


Min  gråd  stilnede  af 

Eliana  Maribel  Gordon  Aguirre 

Selv  da  jeg  var  lille,  ville  jeg  gerne 
gøre  nytte,  hjælpe  andre  og  holde 
mig  tæt  til  Jesu  kirke.  Men  jeg  vidste 
ikke,  hvordan  jeg  skulle  gøre  det.  Da 
jeg  blev  større,  voksede  mit  ønske,  og 
jeg  begyndte  at  søge  muligheder  for  at 
tjene  Gud  gennem  mit  trossamfund. 

Senere  kom  jeg  på  kostskole  i 
Riobamba  i  Ecuador.  Jeg  lærte  abbe- 
dissen i  et  kloster  at  kende.  Vi  blev 
venner,  og  hun  påvirkede  mig  til  at 
blive  nonne.  Jeg  aflagde  mine  første 
løfter  og  blev  novice. 

1  gennem  de  næste  seks  år  bad  jeg 
dagligt  til  min  himmelske  Fader  om 
hjælp  til  at  lære  ham  bedre  at  kende. 
Af  en  eller  anden  årsag  følte  jeg  mig 
bedre  tilpas  ved  at  bede  direkte  til 
ham  i  stedet  for  gennem  andre,  sådan 

som  jeg  havde  lært.  Jeg  vidste,  at  jeg 
ved  at  lære  ham  at  kende  også  ville 
lære  mig  selv  at  kende.  Jeg  ville  også 
blive  i  stand  til  at  se  andre  i  et  mere 
kristuslignende  perspektiv,  og  det  ville 
sætte  mig  i  stand  til  at  tjene  dem, 
sådan  som  han  forventede.  Skønt  jeg 
bad  inderligt,  følte  jeg  mig  uforklarligt 
tom  indeni.  Tomheden  blev  så 
voldsom,  at  jeg  besluttede  at  forlade 
klostret. 

En  dag,  hvor  biskoppen  var  på 
besøg,  fortalte  jeg  ham  om  min  beslut- 
ning om  at  forlade  klostret.  Han  bad 
mig  overveje  min  beslutning  og  bede 
om  den.  Det  gjorde  jeg,  og  jeg  følte 
endnu  stærkere,  at  min  beslutning  var 
rigtig.  Jeg  vidste,  at  hvis  jeg  ventede, 
indtil  efter  jeg  havde  aflagt  mine  en- 
delige løfter,  hvilket  ville  finde  sted  et 
år  senere,  så  ville  det  blive  endnu  van- 
skeligere for  mig  at  forlade  klostret.  Så 
skulle  jeg  have  pavens  tilladelse,  ikke 
bare  biskoppens. 

Næste  gang  jeg  traf  biskoppen,  for- 
talte jeg  ham  om  min  beslutning,  og 
han  bad  mig  sende  en  skriftlig  anmod- 
ning. Til  sidst  fik  han  mit  brev.  Det 
overraskede  ham,  for  han  troede  ikke, 
at  jeg  ville  holde  fast  ved  min  beslut- 
ning. Da  han  havde  løst  mig  af  mine 
løfter,  tog  jeg  afsked  med  nonnerne, 
takkede  for  alt  det  gode,  som  jeg 
havde  lært  og  oplevet  og  drog  bort 
med  fred. 

I  det  mindste  troede  jeg,  at  jeg  nu 
ville  få  fred.  Men  i  stedet  mødte  jeg 
spot  og  afvisning.  Der  gik  skandaløse 


rygter  om  årsagerne  til,  at  jeg  havde 
forladt  klostret.  Jeg  blev  fortvivlet  og 
følte  mig  fuldstændig  værdiløs,  og  i 
forvirring  traf  jeg  den  værst  mulige  be- 
slutning, nemlig  at  tage  mit  eget  liv. 

Den  21.  november  1995  gik  jeg  på 
gaden,  mens  tankerne  om  selvmord 
fyldte  mit  sind  og  tårerne  løb  ned  ad 
mine  kinder.  Pludselig  stod  jeg  foran 
en  kirkebygning.  I  et  forsøg  på  at 
skjule  mine  tårer  og  finde  lidt  lindring 
fra  mine  sorger,  gik  jeg  indenfor. 
Derinde  så  jeg  en  opslagstavle.  Det 
overraskede  mig  at  se  en  varm  og 
kærlig  illustration  af  Frelseren  ledsaget 
af  ord,  der  var  så  enkle  og  letforståe- 
lige, at  de  straks  fangede.  Det  var  den 
Kristus,  jeg  havde  søgt  efter.  Jeg  var 
slet  ikke  klar  over,  at  jeg  var  holdt  op 
med  at  græde. 

Kort  efter  spurgte  en  venlig  kvinde, 
om  hun  kunne  hjælpe  mig.  Jeg  vidste 
ikke,  hvad  jeg  skulle  sige,  så  jeg  ud- 
brød bare:  »Hvad  er  det  her  for  en 
kirke?«  Hun  begyndte  at  forklare  mig 
det,  og  pludselig  fik  jeg  atter  tårer  i 
øjnene.  Jeg  fortalte  hende,  en  smule 
skamfuldt,  at  jeg  havde  brug  for  en 
ven.  Netop  da  kom  hendes  mand  hen 
til  os,  og  jeg  fortalte  dem  om  min  sorg. 
De  sagde,  at  de  kendte  en  Ven,  som 
kunne  svare  på  alt,  nemlig  Jesus 
Kristus,  og  de  opfordrede  mig  til  at 
lære  ham  og  vor  himmelske  Faders 
plan  bedre  at  kende.  Uden  tøven 
sagde  jeg  ja. 

I  ti  dage  mødtes  jeg  med  dette 
kærlige  og  rare  missionærægtepar.  De 


lagde  aldrig  pres  på  mig,  men  de  bar 
vidnesbyrd  for  mig  og  underviste  mig. 
De  gav  mig  også  en  af  de  største  gaver, 
som  vi  kan  modtage  -  Mormons  Bog: 
Endnu  et  vidne  om  Jesus  Kristus.  Jeg 
læste  den,  studerede  den  og  afprøvede 
Moronis  løfte  (se  Moroni  10:3-5). 
Helligånden  vidnede  for  mig,  at 
Mormons  Bog  er  Guds  ord.  Det,  der 
før  havde  været  mysterier,  stod  plud- 
selig klart  for  mig.  Jeg  vidste,  hvem 
Herren  var,  og  hvordan  jeg  kunne 
tjene  ham.  To  søstermissionærer  un- 
derviste mig,  og  jeg  blev  døbt  den  3. 
december  1995. 

Jeg  er  taknemlig  for  alle  dem,  der 
bragte  mig  evangeliets  lys.  Jeg  er 
taknemlig  for  de  medlemmer,  som 
viste  mig  kærlighed,  omsorg  og  gæst- 
frihed. Og  frem  for  alt  er  jeg  min  him- 
melske Fader  taknemlig,  fordi  han 
besvarede  mine  inderlige  bønner. 
Skønt  jeg  stadig  ikke  kender  alle  sva- 
rene, så  ved  jeg  dog,  hvor  jeg  kan  finde 
dem.  Jeg  ved,  at  Nephis  ord  er  sande: 
»Thi  den,  der  flittigt  søger,  skal  finde, 
og  Guds  hemmeligheder  skal  åben- 
bares for  dem  ved  den  Helligånds 
kraft«  (INephi  10:19).  □ 

Eliana  Maribel  Gordon  Aguirre  er  medlem 
af  La  Ofelia  Ward  i  La  Ofelia  Stav  i  Quito  i 
Ecuador. 

»Hvad  er  det  her  for  en  kirke?«  ud- 
brød jeg.  En  venlig  kvinde  begyndte 
at  forklare  det,  og  jeg  fortalte 
hende,  en  smule  skamfuldt,  at  jeg 
havde  brug  for  en  ven. 

Sådan  anvender  du  Liahona 

for  august  200 1 


FORSLAG  TIL  SAMTALE 

■  »Hvem  kan  drage  op  til  Herrens  bjerg?«,  side  2:  Drøft  de  vel- 
signelser, som  er  tilgængelige  for  dem,  der  er  værdige  til  at  træde  ind  i 
Herrens  hus.  Stil  så  det  spørgsmål,  som  præsident  James  E.  Faust  citerer: 
»Hvem  kan  drage  op  til  Herrens  bjerg?«  (se  SI  24:3-4). 

■  »Giv  næring  til  Ånden«,  side  10:  Ældste  Dallin  H.  Oaks  forklarer, 
at  nogle  mennesker  prøver  at  forstå  evangeliet  udelukkende  ud  fra  in- 
tellektuelle studiemetoder  -  studium  og  fornuft.  Hvorfor  er  denne  in- 
tellektuelle indfaldsvinkel  utilstrækkelig? 

■  »Troens  og  forpligtelsens  anker«,  side  30:  Ældste  M.  Russell  Ballard 
fortæller  om  sin  oldefar,  der  blev  tilbudt  et  liv  i  luksus,  hvis  han  ville  for- 
lade Kirken.  Han  nægtede  og  valgte  i  stedet  at  foretage  den  besværlige 
vandring  til  Salt  Lake  City,  hvor  han  ankom,  fattig  og  forhutlet,  men  tro 
mod  sit  vidnesbyrd.  Hvad  er  du  villig  til  at  give 
afkald  på  for  din  tro?  Er  der  noget,  som  du  ikke 
ville  være  villig  til  at  ofre,  hvis  Herren  for- 
langte det? 

■  »Han  tager  sig  af  sin  kirke«,  side  L10:  Nogle 
børn  er  for  små,  og  nogle  omvendte  har  været  for 
kort  tid  i  Kirken  til  at  kunne  huske  mere  end 
én  profet.  Tal  om  den  proces,  som  Herren 
anvender,  når  der  skal  findes  en  ny 
præsident  for  Kirken,  og  den  proces, 
som  vi  kan  anvende  til  at  få  at  vide, 
at  han  virkelig  er  Herrens  udvalgte 
profet. 

EFTERLYSNING  AF  ARTIKLER  AF  UNGE 
Hvordan  fik  du  dit  vidnesbyrd  om  Jesu  Kristi  evangelium?  Vi  opfordrer  unge  til  at  indsende  ideer, 
historier  og  oplevelser  om  emnet  at  opnå  et  vidnesbyrd  til  Liahona,  Floor  24,  50  East  North  Temple 
Street,  Salt  Lake  City,  UT  84150-3223,  USA,  eller  send  det  via  e-mail  til  CUR-Liahona-IMag 
@ldschurch.org.  Vedlæg  venligst  dit  fulde  navn,  age  privatadresse,  telefonnummer  samt  ward 
og  stav. 

Herrens  profet,  af  David  Lindsley 

»Han  har  oversat  den  del  af  bogen,  som  jeg  befalede  ham  at  oversætte.  Og  det  er  sandt, 
så  vist  som  Herren,  jeres  Gud,  lever«  (L&P  17:6). 


Tidlige  medlemmer  af  Kirken,  som  blandt  andet  profeten  Joseph 
(forsiden)  og  hans  mor,  Lucy  Mack  Smith  (herover),  levede  et 
liv,  der  var  forankret  af  troens  og  forpligtelsens  anker.  Deres  liv  kan 
tjene  som  rettesnor  for  os.  Ældste  M.  Russell  Ballard  siger:  »Må  deres 
eksempel  indgyde  os  mod,  så  vi  altid  kan  være  pålidelige  og  trofaste  i 
vores  forvaltning,  når  vi  tjener  Gud  vor  evige  Fader«.  Se  »Troens  og 
forpligtelsens  anker«,  side  30. 


